hotchpotch/miracl-hf-unified huggingface dataset:
কুইডিচ থ্রু দি এজেস
"হ্যারি পটার" জগতের কুইডিচ সম্পর্কে ব্রিটিশ লেখিকা জে. কে. রাউলিং রচিত একটি বই হল কুইডিচ থ্রু দি এজেস। ২০০১ সালে তিনি কেনিলওয়ার্থি হুইস্প ছদ্মনামে বইটি লিখেন। আপাতঃদৃষ্টিতে এটি "হ্যারি পটার" সিরিজের কয়েকটি বইয়ে উল্লেখিত হগওয়ার্টস লাইব্রেরির কুইডিচ থ্রু দি এজেস নামক সত্যিকার একটি বইয়ের কপি।
বইটি থেকে প্রাপ্ত অর্থ কমিক রিলিফ নামক দাতব্য সংস্থায় দান করা হয়। প্রতিটি বইয়ের ধার্যকৃত মূল্যের ৮০% এরও বেশি বিশ্বের বিভিন্ন স্থানের দরিদ্র শিশুদের কাছে সরাসরি পৌঁছে যায়। কমিক রিলিফের ভাষ্যমতে কুইডিচ থ্রু দি এজেস এবং "ফ্যান্টাস্টিক বিস্টস অ্যান্ড হোয়্যার টু ফাইন্ড দেম" বই দু’টি প্রায় ১৭ মিলিয়ন ব্রিটিশ পাউন্ড সংগ্রহ করেছে।
২০০১ সালে রাউলিং "কুইডিচ থ্রু দি এজেস" ও "ফ্যান্টাস্টিক বিস্টস অ্যান্ড হোয়্যার টু ফাইন্ড দেম" নামে "হ্যারি পটার সিরিজের" দু’টি সহায়ক বই লিখেন। বই দু’টির স্বত্ব হতে প্রাপ্ত সমুদয় অর্থ লাইভ এইডের শাখা ও ব্রিটিশ দাতব্য সংস্থা কমিক রিলিফের কাছে যায়। ২০০৮ সালের জুলাই মাস পর্যন্ত বই দু’টি মিলিতভাবে কমিক রিলিফের জন্য ৩০ মিলিয়ন ইউএস ডলারেরও বেশি আয় করে। তখন থেকেই হার্ডকভারেও বইটি ছাপা হয়।"হ্যারি পটারের" কাল্পনিক জগতে "কুইডিচ থ্রু দি এজেস" কেনিলওয়ার্থি হুইস্প নামক একজন বিখ্যাত কুইডিচ বিশেষজ্ঞের লেখা একটি বই।
কাল্পনিক ও বাস্তব উভয় জগতেই বইটি খেলাটির ইতিহাস ও জটিলতা সম্পর্কে একটি সুনির্দিষ্ট হ্যান্ডবুক হিসেবেই পরিচিত। অসংখ্য ব্রিটিশ কুইডিচ দলের তালিকাও এতে রয়েছে। "হ্যারি পটার অ্যান্ড দ্য ফিলোসফার্স স্টোনে" সেভেরাস স্নেইপ হ্যারিকে স্কুলের বাইরে এই বইটি হাতে ধরে ফেলেন, এবং লাইব্রেরির বই স্কুলের বাইরে নিয়ে আসা যায় না এরূপ নিয়ম জারি করে বইটি বাজেয়াপ্ত করেন।
"হ্যারি পটারের" জগতে কেনিলওয়ার্থি হুইস্প হল নটিংহ্যামশায়ার নিবাসী কুইডিচ বিশেষজ্ঞ এক গোঁড়া ব্যক্তি যে খেলাটি সম্পর্কে অনেক বই লিখেছে। নিজের সময়কে সে "“উইগটাউন ওয়ান্ডারার-রা এ সপ্তাহে যেখানেই খেলছে"-তা অনুসারে ভাগ করে নেয়। তার শখের মধ্যে রয়েছে ব্যাকগ্যামন, নিরামিষ রান্না ও প্রাচীন ঝাড়ুলাঠি সংগ্রহ করা। হুইস্পের মতে, ফায়ারবোল্টই সবচেয়ে ভালো ঝাড়ুলাঠি।
চুনতি সরকারি মহিলা কলেজ
চুনতি সরকারি মহিলা কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার লোহাগাড়া উপজেলার চুনতি ইউনিয়নে অবস্থিত।
এটি ১৯৮৯ সালে প্রতিষ্ঠিত হয়। ২০১৭ সালের ২০ এপ্রিল এ কলেজকে সরকারিকরণ করা হয়।
প্রতিষ্ঠানের অধ্যক্ষ জনাব মুহাম্মদ আবু নঈম আজাদ।
এটি একটি স্নাতক পর্যায়ের শিক্ষা প্রতিষ্ঠান এবং এটি একটি বালিকা মহাবিদ্যালয়। এটি জাতীয় বিশ্ববিদ্যালয়ের অন্তর্ভূক্ত। বর্তমানে স্নাতক (পাস) কোর্সের পাশাপাশি এ কলেজে অনার্স কোর্সও চালু রয়েছে।
আলহাজ্ব মোস্তাফিজুর রহমান বিশ্ববিদ্যালয় কলেজ
আলহাজ্ব মোস্তাফিজুর রহমান বিশ্ববিদ্যালয় কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার লোহাগাড়া উপজেলার লোহাগাড়া ইউনিয়নে অবস্থিত।
এটি ১৯৯৫ সালে প্রতিষ্ঠিত হয়। মোস্তফা গ্রুপ অব ইন্ডাস্ট্রিজ লিমিটেড এর স্বত্তাধিকারী আলহাজ্ব মোস্তফিজুর রহমান সওদাগরের একক অর্থায়নে এবং মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম এর পূর্বানুমতিক্রমে কলেজটি প্রতিষ্ঠা লাভ করে।
প্রতিষ্ঠানের অধ্যক্ষ জনাব মোহাম্মদ মফিজুর রহমান। এছাড়া আরো ২৫ জন অভিজ্ঞ শিক্ষকমণ্ডলী এ প্রতিষ্ঠানে কর্মরত আছেন।
এটি একটি স্নাতক পর্যায়ের শিক্ষা প্রতিষ্ঠান এবং এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভূক্ত। বর্তমানে স্নাতক (পাস) কোর্সের পাশাপাশি এ কলেজে অনার্স কোর্সও চালু রয়েছে।
বার আউলিয়া ডিগ্রী কলেজ
বার আউলিয়া ডিগ্রী কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার লোহাগাড়া উপজেলার আমিরাবাদ ইউনিয়নে অবস্থিত।
এটি ১৯৮০ সালে প্রতিষ্ঠিত হয়। আলহাজ্ব মোহাম্মদ আমানে আলম এটি প্রতিষ্ঠা করেন।
এটি একটি স্নাতক পর্যায়ের শিক্ষা প্রতিষ্ঠান এবং এ প্রতিষ্ঠানে সহ-শিক্ষা ব্যবস্থা রয়েছে।
চুনতি উচ্চ বিদ্যালয়
চুনতি উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
এটি চট্টগ্রাম জেলার লোহাগাড়া উপজেলার অন্তর্গত চুনতি ইউনিয়নে অবস্থিত। 
১৯৫৪ সালে প্রতিষ্ঠিত এ প্রতিষ্ঠানটিতে সহ-শিক্ষা ব্যবস্থা রয়েছে।
এ বিদ্যালয়ের ৩টি দ্বিতল ভবন রয়েছে।
প্রতিষ্ঠাকাল থেকে এটি উপজেলার শীর্ষস্থানীয় শিক্ষা প্রতিষ্ঠান হিসেবে সুনাম অর্জন করে আসছে।
পুটিবিলা উচ্চ বিদ্যালয়
পুটিবিলা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
এটি চট্টগ্রাম জেলার লোহাগাড়া উপজেলার অন্তর্গত পুটিবিলা ইউনিয়নে অবস্থিত। 
১৯৭৬ সালে প্রতিষ্ঠিত এ প্রতিষ্ঠানটিতে সহ-শিক্ষা ব্যবস্থা রয়েছে। 
বিদ্যালয়ের প্রধান শিক্ষক জনাব মোহাম্মদ নাছির উদ্দীন। প্রায় এক হাজারেরও অধিক শিক্ষার্থী এ বিদ্যালয়ে অধ্যয়নরত আছে।
মুক্তিযুদ্ধের স্মৃতি বিজড়িত এ প্রতিষ্ঠানটি প্রতিষ্ঠাকাল থেকে এটি উপজেলার শীর্ষস্থানীয় শিক্ষা প্রতিষ্ঠান হিসেবে সুনাম অর্জন করে আসছে।
শান্তা রংগস্বামী
শান্তা রংগস্বামী (জন্ম ১ জানুয়ারী ১৯৫৪, মাদ্রাজ) একজন ভারতীয় প্রাক্তন মহিলা ক্রিকেটার। উনি ভারতের হয়ে ১৯৭৬ থেকে ১৯৯১ পর্যন্ত ১৬টি টেস্ট খেলেছেন, যার মধ্যে ১২টিতে উনি অধিনায়কত্ব করেন। শান্তার নেতৃত্বে ভারত নভেম্বর ১৯৭৮ এ পাটনার মঈন-উল-হক স্টেডিয়ামে ওয়েস্ট ইন্ডিজের বিরুদ্ধে প্রথম টেস্ট জয় লাভ করে। উনি ১৯৮১ - ১৯৮৬ এর মধ্যে ১৯টি একদিনের আন্তর্জাতিকেও খেলেন, যার মধ্যে ১৬টিতে উনি অধিনায়কত্ব করেন।
ডান হাতি ব্যাট হিসেবে উনি ১৬টি টেস্ট ম্যাচে ৩২.৬ গড় সমেত ৭৫০ রান করেন। ওনার একটি শতরানও (১০৮) আছে নিউজিল্যান্ড এর বিরুদ্ধে ৮ই জানুয়ারী ১৯৭৭-এ ডুনেডিনের ক্যারিসব্রুক স্টেডিয়ামে, যা কোনো ভারতীয় মহিলার করা প্রথম শতরান।
আ স্টর্ম অব সোর্ডস
আ স্টর্ম অব সোর্ডস (ইংরেজি A Storm of Swords; বাংলা অনুবাদ তরবারির ঝড়) হল মার্কিন লেখক জর্জ আর. আর. মার্টিন রচিত মহাকাব্যিক ফ্যান্টাসি "আ সং অব আইস অ্যান্ড ফায়ার" উপন্যাস ধারাবাহিকের তৃতীয় উপন্যাস। বইটি প্রথম প্রকাশিত হয় ৮ আগস্ট যুক্তরাজ্যে, এবং পরে নভেম্বর মাসে যুক্তরাষ্ট্রে প্রকাশিত হয়। বইটি ডিনেরিস টার্গেরিয়ানকে নিয়ে কয়েকটি পরিচ্ছেদ সম্বলিত একক বই "পাথ অব দ্য ড্রাগন" উপন্যাসিকা প্রকাশের পূর্বে প্রকাশিত হয়।
বইটির প্রকাশকালে "আ স্টর্ম অব সোর্ডস" ছিল এই উপন্যাস ধারাবাহিকের সর্ববৃহৎ উপন্যাস। বইটি এতো বড় ছিল যে যুক্তরাজ্য, অস্ট্রেলিয়া ও ইসরায়েলে বইটির পেপারব্যাক সংস্করণ দুই খন্দে ভাগ করা হয়। ১ম খণ্ড "স্টিল অ্যান্ড স্নো" নামে ২০০১ সালের জুনে (১ খণ্ডের কভার সম্বলিত) এবং ২য় খণ্ড "ব্লাড অ্যান্ড গোল্ড" নামে আগস্ট মাসে বিশেষ নতুন কভার সহ প্রকাশিত হয়। পোলীয় এবং গ্রিক সংস্করণেও দুই ভাগে ভাগ করা হয়েছে। অন্যদিকে ফ্রান্সে উপন্যাসটিকে চারটি ভিন্ন ভিন্ন খন্দে ভাগ করার সিদ্ধান্ত নেওয়া হয়েছিল।
"আ স্টর্ম অব সোর্ডস" উপন্যাসটি ২০০১ সালে শ্রেষ্ঠ কাল্পনিক উপন্যাসের জন্য লোকাস পুরস্কার ও ২০০২ সালে শ্রেষ্ঠ উপন্যাসের জন্যে গেফেন পুরস্কার জয় করে এবং ২০০১ সালে শ্রেষ্ঠ উপন্যাসের জন্য নেবুলা পুরস্কারের মনোনয়ন লাভ করে। এটি এই উপন্যাস ধারাবাহিকের প্রথম উপন্যাস হিসেবে বিজ্ঞান কল্পকাহিনী ও কাল্পনিক রচনার জন্য সবচেয়ে সম্মানিত পুরস্কার হুগো পুরস্কারের মনোনয়ন লাভ করে, কিন্তু জে কে রাউলিংয়ের "হ্যারি পটার অ্যান্ড দ্য গবলেট অব ফায়ার" উপন্যাসটির কাছে হেরে যায়।
"আ স্টর্ম অব সোর্ডস" অবলম্বনে "আ গেম অব থ্রোনস" বোর্ড গেমের দ্বিতীয় অংশ প্রকাশিত হয় ২০০৬ সালের জুলাইয়ে। এই উপন্যাসের অর্ধেক অবলম্বনে এইচবিওর "গেম অব থ্রোনস" টেলিভিশন ধারাবাহিকের "৩য় মৌসুম" নির্মিত হয়, অন্যদিকে দ্বিতীয় অর্ধেক অবলম্বনে ধারাবাহিকের "৪র্থ মৌসুম" নির্মিত হয়, এবং "৫ম মৌসুমের" কিছু অংশে এই উপন্যাসের ঘটনাবলী গৃহীত হয়।
"আ স্টর্ম অব সোর্ডস" উপন্যাসটি এর পূর্ববর্তী "আ ক্ল্যাশ অব কিংস" উপন্যাসের শেষের কিছু পূর্ব থেকে শুরু হয়। ওয়েস্টেরসের সাত রাজ্যে এখনো পাঁচ রাজার যুদ্ধ লেগে আছে, যেখানে জফ্রি ব্যারাথিয়ন ও স্ট্যানিস ব্যারাথিয়ন আয়রন থ্রোনের জন্য যুদ্ধ করছে, এবং রব স্টার্ক ও ব্যালন গ্রেজয় নিজেদের স্বাধীন রাজা বলে ঘোষণা দিয়েছে। অন্যদিকে প্রাচীরের বাইরের স্বঘোষিত রাজা মান্স রাইডারের নেতৃত্বে ওয়াইল্ডলিংদের বিশাল দল প্রাচীরে আক্রমণ করতে এগিয়ে আসে। ডিনেরিস টার্গেরিয়ান পেন্টস অভিমুখে যাত্রা করে।
ভারতীয় বিজ্ঞান একাডেমী
১৯৩৪ সালের ২৪ এপ্রিল তারিখে স্যার সি ভি রমন ভারতীয় বিজ্ঞান একাডেমী প্রতিষ্ঠা করেন। সেই বছররে ৩১ জুলাই তারিখে ৬৫ জন সদস্যের সাথে প্রতিষ্ঠানটির শুভারম্ভ করা হয়। সেইদিনই অনুষ্ঠিত হওয়া একটি সভায় স্যার সি ভি রমনকে প্রতিষ্ঠানটির সভাপতিরূপে নির্বাচিত করে সংবিধানটি রচনা করা হয়।
প্রতিষ্ঠানটির মূল উদ্দেশ্য
১৯৭২ সাল থেকে ভারত সরকার স্যার সি ভি রমনের স্মৃতি সজীব করে রাখতে বিশিষ্ট বিজ্ঞানীদের ছয় সপ্তাহ থেকে ছয় মাসের এক সময়ের জন্য এই সম্মান প্রদান করে। 
একাডেমী সমগ্র ভারতের নির্বাচিত শিক্ষকের জন্য দু'সপ্তাহ ব্যাপী এক বিশেষ অনুষ্ঠানের আয়োজন করে। তাছাড়া, নির্বাচিত ছাত্র-ছাত্রী তথা শিক্ষকদের জন্য ফেলোশিপ প্রদানের এক কার্যক্রমও প্রতি বছর অনুষ্ঠিত হয়। কিছু নির্দিষ্ট বিষয়ের উপর বিদ্যালয় ও বিশ্ববিদ্যালয়ে বক্তৃতা অনুষ্ঠানও হয়।
রমন গবেষণা প্রতিষ্ঠান
১৯৪৮ সালে ব্যাঙ্গালোরে রমণ গবেষণা প্রতিষ্ঠান স্থাপিত হয়। বৈজ্ঞানিক গবেষণার অর্থে প্রতিষ্ঠা হওয়া এই প্রতিষ্ঠানটি প্রথমে স্যার সি ভি রমন নিজেই রক্ষণাবেক্ষণ করতেন, তবে বর্তমানে এটি ভারত সরকারের অধীস্থিত। 
মূল গবেষণার বিষয়সমূহ –
স্যার সি ভি রমন ভারতীয় বিজ্ঞান একাডেমী নামক এক প্রতিষ্ঠান খোলার উদ্দেশ্যে সেইসময় মাইশোরের মহারাজার কাছে প্রতিষ্ঠানটির কার্যালয়াদি নির্মাণের জন্য সহায়তা প্রার্থনা করেন। মহারাজা তাঁর অনুরোধ গ্রহণ করে ব্যাঙ্গালোর-এ অল্প জমি প্রদান করেন, যদিও সেই জমিতে ১৯৪১ সাল পর্যন্ত কোনও কাজ হয়নি। বহুদিন কাজ না হওয়ার জন্য সরকার জমিটুকু পুনরায় ফিরিয়ে নেওয়ার ব্যাবস্থা করলে ১৯৪১ সালে রমন ভারতীয় বিজ্ঞান একাডেমীর একটি জরুরী সভা করেন এবং তারপর সেই জমিটুকুতে ভিত্তিপ্রস্তর স্থাপন করা হয়। স্যার রমন ভারতীয় বিজ্ঞান একাডেমীর সভাপতি ছিলেন। কিন্তু তারপরও ১৯৪৮ সাল পর্যন্ত জমিটুকুতে কোনও কাজ হয়নি। তিনি ভারতীয় বিজ্ঞান প্রতিষ্ঠানর পদার্থ বিজ্ঞান বিভাগের প্রধান থাকার সময়ে এই কাজটি সম্পূর্ণ করার কথা চিন্তা করেছিলেন যদিও তা হয়ে ওঠেনি। তাঁর অবসরের পর ১৯৪৮ সালে ভারতীয় বিজ্ঞান একাডেমীর ছত্রছায়াতে রমন গবেষণা প্রতিষ্ঠান গড়ে উঠে। দুটি প্রতিষ্ঠানেরই প্রধান হিসেবে তাঁকে কাজ করতে হয়েছিল এবং তাঁর মৃত্যুর পূর্ব পর্যন্ত রমন গবেষণা প্রতিষ্ঠান তাঁর ব্যক্তিগত গবেষণা প্রতিষ্ঠানের মতো হয়ে উঠেছিল। ১৯৭১ সালে প্রতিষ্ঠানটি ভারত সরকারের বিজ্ঞান ও প্রযুক্তিবিদ্যা বিভাগ থেকে অনুদান লাভ করতে আরম্ভ করে।
স্যার সি ভি রমনের দ্বারা সংগৃহীত যথেষ্ট পরিমাণ পদার্থ, খনিজ লবণ, শিলার নমুনা এই প্রতিষ্ঠানটির সংগ্রহে রাখা হয়েছে। সি ভি রমনের সময়কালে বহু নামকরা বিজ্ঞানী প্রতিষ্ঠানটিতে এসেছিলেন, যার মধ্যে জে ডি বার্ণেল, ই সি বালার্ড, পি এম এস ব্লেকেট, সি জি ডারউইন, পি এ এম ডিরাক, জি গেমৌ অন্যতম।
রুডি ম্যানকুসো
রুডি ম্যানকুসো একজন মার্কিন অভিনেতা, প্রযোজক, ইন্টারনেট ব্যক্তিত্ব, কোতুকাভিনেতা এবং সঙ্গীতঙ্গ। তিনি পূর্বে ভাইন এবং বর্তমানে ইউটিউব এ তার তার হাস্যরসাত্মক ভিডিওর জন্য প্রসিদ্ধ।
প্রযোজনা প্রতিষ্ঠান সটস্ স্টুডিও তার ইউটিবের ভিডিওগুলো তৈরি করতে বিনিয়োগ করে থাকে। তার অনেক ভিডিওগুলোই সুরেলা হাস্যরসের ধাচে রচিত। তার ইউটিউবে ২.৫ মিলিয়নেরও বেশি অনুসারী রয়েছে।
তার জন্ম মার্কিন যুক্তরাষ্ট্রের নিউ জার্সি রাজ্যে, তিনি একজন ইতালীয় মার্কিন বাবা এবং ব্রাজিলিয়ান মায়ের সন্তান। তিনি কিছু সময় ব্রাজিলের রিও দি জেনেরিও শহরে বসবাস করেন এবং এখনও অনর্গল পর্তুগিজ ভাষা বলতে পারেন। মাত্র ৫ বছর বয়স থেকেই ম্যানকুসো পিয়ানো বাজানো শুরু করেন।
২০১৬ সালে বিনোদন ভিত্তিক প্রতিষ্ঠান সটস্ স্টুডিওস এর সাথে যুক্ত হয়ে ভিডিও তৈরি শুরু করেন এবং তার ইউটিউব চ্যানেল চালু করেন।
ম্যানকুসোকে মার্কিন চ্যানেল কমেডি সেন্ট্রালে এর "ড্রাঙ্ক হিস্ট্রি" নামক ধারাবাহিক এবং এইচবিও চ্যানেলের "আউটপোস্ট" ধারাবাহিকে দেখা গিয়েছে। পাশাপাশি তিনি মারিয়া ক্যারি এবং ডিজে খালেদের সাথে ইউটিউব রেডের "কিস অফ ক্রিসমাস"-এ অভিনয় করেছেন।
ইউটিউবে পুতুলের অভিনয় ভিত্তিক ধারাবাহিক "অকোয়ার্ড পাপেটস"-এর সত্বাধীকারী ম্যানকুরো ও সটস্ স্টুডিওস এবং এই ধারাবাহিকের উপস্থাপনার কাজটি তিনি নিজেই করে থাকেন।
ম্যানকুসো, কানাডিয়ান গায়ক জাস্টিন বিবারের ২০১৭ সালের পার্পাস ওয়ার্ল্ড ট্যুর এর লাটিন আমেরিকা ভাগের ব্রাজিলের অংশের কনসার্ট সমূহের প্রথম শিল্পী ছিলেন। 
২০১৭ সালের ১৭ই জুন ইতালীয় বিলাশবহুল ফ্যাশন হাউজ ডল্‌স এন্ড গাব্বানা ইতালির মিলান শহরে তাদের মেনস ফ্যাশন উইক এর বসন্ত/গ্রীষ্ম ২০১৮ নামক অনুষ্ঠানে, র‍্যাম্পে হাটার জন্য ম্যানকুসোকে আমন্ত্রন জানিয়েছিল। 
২০১৭ সালে মেক্সিকোতে অনুষ্ঠেয় "এমটিভি মিলেনিয়াল অ্যাওয়ার্ডস" অনুষ্ঠানটিতে ম্যানকুসো উপস্থাপকের দায়িত্ব পালন করেন, পাশাপাশি সেখানে তিনি তার নিজস্ব পরিবেশনাও করেন। 
২০১৭ সালের জুলাই মাসে ম্যানকুসো ব্রাজিলের গইয়াংইয়া শহরে অনুষ্ঠিত সেদেশের সবচেয়ে বড় গানের উৎসবে পরপর দুদিন গান পরিবেশন করেন।
চেনমিং কেলভিন হু
ইমাম হাসান -
I am a Silent Boy
জেডিসি শিক্ষা পুরুষ্কার।
Facebook.com
নাজির আহমেদ কলেজ
নাজির আহমেদ কলেজটি মাগুরা জেলার বেরইল ইউনিয়নে অবস্থিত। এই কলেজের পাশ দিয়ে বয়ে গেছে নবগঙ্গা নদী। নাজির আহমেদ কলেজটি ধুমপান ও রাজনীতি মুক্ত একটি আদর্শ কলেজ।
টম সয়্যার, ডিটেকটিভ
১৮৯৬ সালে মার্ক টোয়েইনের লেখা একটি উপন্যাস হল টম সয়্যার, ডিটেকটিভ। এটি "দ্য অ্যাডভেঞ্চারস অফ টম সয়্যার" (১৮৭৬), "অ্যাডভেঞ্চারস অফ হাকলবেরি ফিন" (১৮৮৪) ও "টম সয়্যার অ্যাব্রড" (১৮৯৪) বইগুলোর পরবর্তী খন্ড। কিছুটা হাস্যরসাত্মক ভঙ্গিতে লেখা তৎকালীন অসম্ভব জনপ্রিয় এই গোয়েন্দা উপন্যাসে টম সয়্যার একটি রহস্যময় খুনের সমাধান করার চেষ্টা করে। "অ্যাডভেঞ্চারস অফ হাকলবেরি ফিন" এর মত এ কাহিনীটিও হাক ফিনের কণ্ঠে বর্ণিত হয়।১৯০৯ সালে "মানেডস" ম্যাগাজিনের একটি প্রবন্ধে ড্যানিশ স্কুল শিক্ষক ভালদেমার থোরেসেন দাবি করেন যে বইটির মূল রূপরেখা স্টিন ব্লিচারের গল্প "দ্য ভিকার অফ ওয়েলবি" থেকে নেয়া হয়েছে। ব্লিচারের বইটি জার্মান ভাষায় অনূদিত হলেও ইংরেজিতে হয়নি। টোয়েইনের সহকারী মি. থোরেসেনকে এই মর্মে একটি চিঠি লিখেন, "মি. ক্লিমেন্স ড্যানিশ জানেন না এবং জার্মান ভাষা দক্ষভাবে পড়তে পারেন না। আপনার উল্লেখিত বইটি অথবা তার কোন অনুবাদ বা রূপান্তর সংস্করণ তিনি পড়েননি। 'টম সয়্যার, ডিটেকটিভ' মি. ক্লিমেন্সের মৌলিক রচনা, যিনি সজ্ঞানে কখনো কারও লেখা নকল করেননি।"
বইয়ের ভূমিকায় একটি অনুচ্ছেদে টোয়েইন উল্লেখ করেন-যদি এই কাহিনীটি কোন গল্প থেকেই নেয়া হয়ে থাকে, তবে প্রকৃতপক্ষে এটি একটি বাস্তব গল্প থেকে নেয়া হয়েছে।
সবরমতি ম্যারাথন
সবরমতি ম্যারাথন একটি বার্ষিক ম্যারাথন দৌড় প্রতিযোগিতা। এটি ২০১০ সালে প্রতিষ্ঠিত হয়। এটি প্রতি বছর জানুয়ারী-ফেব্রুয়ারি মাসে অনুষ্ঠিত হয়।এই দৌড় প্রতিযোগিতায় বিশাল সংখ্যক স্থানীয় এবং পাশাপাশি কিছু বিদেশী অংশগ্রহণকারী অংশ নেয়।
এটি আহমেদাবাদ ডিসটেন্স রানার্সের সহায়তায় আহমেদাবাদ মিউনিসিপাল কর্পোরেশন দ্বারা সংগঠিত হয়।
সবরমতি ম্যারাথন এর পাঁচটি শ্রেণী রয়েছে: পূর্ণাঙ্গ ম্যারাথন, অর্ধ ম্যারাথন, ৭ কিমি স্বপ্নের রান, ৫ কেজি চলাফেরায় এবং ৫ কেজি হুইলচেয়ার রান।
২০১১ সালে, ৭৩ জন বিদেশী সহ ৮ হাজারেরও বেশি লোক অংশ নেয়।
৬ জানুয়ারী ২০১৩ তারিখে অনুষ্ঠিত ৩ য় সংস্করণে, বিদেশী ক্রীড়াবিদ সহ ১৫,৬৮৯ রানার্স অংশগ্রহন করেন। ৫২৮ পূর্ণ ম্যারাথন, ১৯৩৪ হাফ ম্যারাথনে এবং ১৩,১৫৭ জন ৭ কিমি স্বপ্নের ম্যারথনে অংশগ্রহণ করে। ৫৩ জন দৃশ্যত প্রতিবন্ধি ব্যক্তিদের জন্য ৫ কিলোমিটারে ম্যারনে অংশগ্রহন করেন এবং ৫ কিলোমিটার হুইলচেয়ার চালানোর সময় ১ জন অংশগ্রহণ করেন। ২৭ শে জানুয়ারী ২০১৩ তারিখে সাইক্লথনও আয়োজন করা হয়েছিল।
ম্যারাথনের চতুর্থ সংস্করণটি ৫ জানুয়ারি এবং ১৯ জানুয়ারী ২০১৪ তারিখে সাইকলথন আয়োজন করা হয়েছিল। প্রায় ১৭,০০০ মানুষ ম্যারাথনে অংশগ্রহণ করেছিল।
১৫ ই ফেব্রুয়ারী ২০১৫ অনুষ্ঠিত এই অনুষ্ঠানের পঞ্চম সংস্করণে প্রায় ৭,০০০ মানুষ অংশ নেয়।
তথ্য:
উসমান দেম্বেলে
উসমান দেম্বেলে (জন্মঃ ১৫ মে ১৯৯৭) একজন ফরাসি পেশাদার ফুটবলার যিনি স্পেনের লা লিগার দল বার্সেলোনা এবং ফ্রান্স জাতীয় দল এর হয়ে উইঙ্গার হিসেবে খেলেন।
দেম্বেলের ফুটবলে হাতেখড়ি হয় "মাদেলিন এভর" এবং "এভর" প্রশিক্ষনকেন্দ্রে। ২০১০ সালে তিনি ফরাসি ক্লাব "রেনে"র প্রশিক্ষনকেন্দ্রে ভর্তি হন। ২০১৪ সালে "রেনে টু" এর হয়ে তার পেশাদার ফুটবলার জীবন শুরু হয়। ২০১৫ সালে তিনি "রেনে" মূল দলে জায়গা পান। ২০১৬ সালে দেম্বেলে জার্মান ক্লাব বরুসিয়া ডর্টমুন্ড এ যোগ দেন। ২০১৭ সালে প্রাথমিক ১০ কোটি ৫০ লক্ষ ইউরো মূল্যে তিনি বার্সেলোনায় যোগ দেন।
দেম্বেলে ফ্রান্সের বয়সভিত্তিক দলে মোট ২০ ম্যাচে ৫ গোল করেছেন। ২০১৬ সালের ১ সেপ্টেম্বর ইতালির বিপক্ষে ফ্রান্স জাতীয় দল এর হয়ে তার অভিষেক হয়। ১৩ জুন ২০১৭ দেম্বেলে ইংল্যান্ড এর বিপক্ষে ফ্রান্সের হয়ে তার প্রথম গোল করেন। তিনি ২০১৮ ফিফা বিশ্বকাপ জয়ী ফ্রান্স দলের সদস্য ছিলেন।
কলকাতা ম্যারাথন
কলকাতা ম্যারাথন (আনুষ্ঠানিকভাবে: আইডিবিআই ফেডারেল লাইফ ইন্স্যুরেন্স কলকাতা পূর্ণ ম্যারাথন) কলকাতা, পশ্চিমবঙ্গ, ভারতে প্রতিবছরে অনুষ্ঠিত ম্যারাথন দৌড় প্রতিযোগিতা। এটি ২০০৮ সালে চালু করা হয়েছিল।কলকাতায় অনুষ্ঠিত ম্যারাথনটি পূর্ব ভারতের সবচেয়ে বড় এবং একমাত্র পূর্ণাঙ্গ ম্যারাথন।
ম্যারাথনটি ভারতের অ্যাথলেটিক্স ফেডারেশন (এএফআই) কর্তৃক অনুমোদিত। ২০১৬ এর জন্য আইডিবিআই ফেডারেল লাইফ ইন্স্যুরেন্স হবে ম্যারাথনের শিরোনাম স্পনসর। ম্যারাথনটি হাইলাইফ ম্যানেজমেন্ট দ্বারা পরিচালিত হয়। ২০১৬ সালের রিও অলিম্পিকে ম্যারাথন ইভেন্টের জন্য ২০১৬ সালের ম্যারাথনও একটি অফিসিয়াল কোয়ালিফাইং চক্র হবে।
২০১৭ সালের আইডিবিআই ফেডারেল লাইফ ইন্স্যুরেন্সের শিরোনাম স্পনসর হয় ম্যারাথনটির। ভারতীয় ক্রিকেট খেলোয়াড় শচীন টেন্ডুলকার ২০১৭ সালের কলকাতা ম্যারাথনে ব্র্যান্ড অ্যাম্বাসেডর নির্বাচিত হয়েছেন।
কলকাতা ম্যারাথন প্রতিযোগিতায় পাঁচটি বিভাগ আছে। ঐতিহ্যবাহী পূর্ণ ও অর্ধ ম্যারাথন দূরত্বের সাথে সাথে ১০ কিলোমিটার মুক্ত দৌড়, ১০ কিলোমিটার কর্পোরেট দৌড় এবং শিশুদের জন্য ৫ কিলোমিটারের মজাদার দৌড় রয়েছে।
ম্যারাথনের প্রথম সংস্করণে প্রায় ৬,০০০ রানার অংশগ্রহণ করেন; রানার সংখ্যা ২০১৫ সালে বেড়ে হয় ১৫,০০০। শুধুমাত্র ভারতীয় দৌড়বিদ পুরস্কারের জন্য যোগ্য; আয়োজকদের মতে, ম্যারাথনের লক্ষ্য ভারতীয় প্রতিযোগীদের জন্য একটি প্ল্যাটফর্ম প্রদান করা এবং ভারতের স্তরে স্তরে অ্যাথলেটিকদের উন্নীত করা। ২০১৫ সালে, পূর্ণ ম্যারাথনের বিজয়ী জন্য পুরস্কার অর্থ ছিল ৩.২ লাখ (৫,০০০ মার্কিন ডলার), ২য় এবং ৩য় ফিনিশারদের যথাক্রমে ১.৬ লক্ষ (মার্কিন $ ২,৫০০) এবং ০.৮ লাখ (মার্কিন $ ১,২০০)।
ম্যারাথন রেঞ্জার্স ক্লাবের সামনে রেড রোড থেকে শুরু হয়। তারপর শহরের বিভিন্ন সীমাবদ্ধতার মধ্যে দৌড় হয়।ভিক্টোরিয়া এলাকা সহ ঐতিহাসিক পার্ক স্ট্রিট, ময়দান অতিক্রম করে দৌড়বীরেরা।
অ্যালিসন স্ট্রিটার
অ্যালিসন স্ট্রিটার এমবিই (জন্মঃ ১৯৬৪) একজন ব্রিটিশ দূরপাল্লার সাতারু। সবথেকে বেশিবার (৪৩ বার) ইংলিশ চ্যানেল সাঁতরে পার হবার বিশ্বরেকর্ড তার দখলে এবং সেজন্য তাকে “ইংলিশ চ্যানেলের রানি” (Queen of the English Channel) বলা হয়। তিনি এক বছরে সাতটি চ্যানেল পার হয়েছেন। ১৯৮৮ সালে ৮ ঘন্টা ৪৮ মিনিটে ফ্রান্স থেকে ইংল্যান্ড সাঁতরে উনি মহিলাদের মধ্যে রেকর্ড স্থাপন করেন।
গ্রেট তিব্বত ম্যারাথন
গ্রেট তিব্বত ম্যারাথন 
একটি বার্ষিক ম্যারাথন যা উত্তর ভারতে তিব্বত প্লেটোর উপর অনুষ্ঠিত হয় - এছাড়াও ছোট তিব্বত হিসাবে পরিচিত ।
গ্রেট তিব্বতের ম্যারাথন আশ্চর্যজনক যে এটি বৌদ্ধ আধ্যাত্মিকতা ও সংস্কৃতির আশেপাশে ৩,৫০০ মিটার উচ্চতায় ঘটে। উচ্চ উচ্চতা অক্সিজেন স্তর অত্যন্ত কম করে তোলে এবং ফলে ম্যারাথন শারীরিকভাবে চ্যালেঞ্জিং করে তোলে। কিন্তু হিমালয় পর্বতমালায় অবস্থানটিও ম্যারাথনের সৌন্দর্যের অদ্ভুত মাত্রা যোগ করে।
তিব্বতীয় বৌদ্ধধর্মের অবস্থান ও উপলব্দি যা সমগ্র রোমাঞ্চ বা সাহসিকতার বন্ধ করে দেয়। ম্যারাথন শুরু হবে দীর্ঘ বৌদ্ধ শিং এ, একটি প্রারম্ভিক পিস্তল থেকে ঐতিহ্যগত গুলি ছোড়ার দ্বারা এবং সব দৌড়বীরদের বৌদ্ধ সন্ন্যাসীদের দ্বারা আশীর্বাদ করা হয়, যারা পথ বরাবর সাহায্যকারী হিসাবে অবস্থান করে।
গ্রেট তিব্বত ম্যারাথন ২০১৭, প্রতিযোগিতায় সারা বিশ্ব থেকে দৌড়বীরেরা অংশগ্রহণ করে। দৌড় প্রতিযোগিতার মধ্যে প্রতিদ্বন্দ্বিতা ছিল: ম্যারাথন, অর্ধ ম্যারাথন, ১০কে এবং ৫কে প্রতিযোগিতায়। রিগজিন খন্দেপ ছিলেন চূড়ান্ত ফিনিশারদের একজন, যিনি লাদাখের মাননীয় মন্ত্রী জনা রেগজিনের ডিনারের জন্য অন্যান্য দৌড়বীরের সঙ্গে আমন্ত্রিত ছিলেন। ২০০৯ সালে সারা বিশ্ব থেকে আসা ৭৪ জন দৌড়বীর তিনটি দূরত্ব অতিক্রম করেন: ম্যারাথন, অর্ধ ম্যারাথন এবং ১০ কিলোমিটার। বেশিরভাগ দৌড়বীর ভারত ও ইউরোপ থেকে এসেছিলেন, যা দক্ষিণপূর্ব এশিয়া এবং উত্তর এশিয়ার আসর থেকে আসা কনিনা এনএইচ সিঙ্গাপুরের একটি সংখ্যালঘু এবং ২০০৭ এবং ২০০৮ এর মধ্যে দুবার পূর্ণ ম্যারাথনে অংশগ্রহণ করেছিল। ২০১০ সালে এই ঘটনাটি ঘটেনি।
প্রস্তুতি: একটি উচ্চ উচ্চতার দৌড প্রতিযোগিতা হিসাবে, আয়োজক শর্তাবলী সঠিক ভাবে পালোনের জন্য এক সপ্তাহ আগে অংশগ্রহণকারীদের লাদাখ পৌঁছানোর সুপারিশ রয়েছে। দৌড় সূচিপত্রের অংশ হিসাবে, আয়োজকরা দৌড়বীরের দৌড়ের অনুভূতি পাওয়ার জন্য ম্যারাথনের ২ দিন আগে একটি পরিক্ষামূলক দৌড় এবং একটি ট্র্যাক অন্তর্ভুক্ত করা হয়। মেডিক্যাল টিম পরীক্ষা করে দেখে যে দৌড়বীরের শারীরিক অবস্থা ম্যারাথনের জন্য উপযুক্ত আছে কি না।
তীর-ধনুক
তীর-ধনুক হচ্ছে এক ধরনের নিক্ষেপণযোগ্য অস্ত্র যা নথিভুক্ত মানব ইতিহাসের সর্বাপেক্ষা প্রাচীন অস্ত্র-শস্ত্রের মধ্যে একটি। প্রায় সকল সংস্কৃতিতেই তীর-ধনুকের উল্লেখ পাওয়া যায়। এটির প্রয়োগ কৌশল, চর্চা এবং দক্ষতা ধনুর্বিদ্যা নামে পরিচিত। যে তীর-ধনুক ব্যবহার করে তাকে বলা হয় ধানুকী, ধনুর্ধর।
ধনুক হলো এক নমনীয় অর্ধবৃত্তাকৃতিক চাপ যার মাধ্যমে তীর নামক বায়ু-অভিক্ষেপ ছোড়া হয়। জ্যা বা ছিলা অর্থাৎ একটি দড়ির মাধ্যমে ধনুকের উভয় প্রান্তকে সংযুক্ত করা হয়। জ্যা ধরে টান দিলে ধনুকটি বেঁকে যায় এবং এর মধ্যে জমা হয় স্থিতিস্থাপক শক্তি। পরে জ্যা ছেড়ে দিলে ধনুকটির স্থিতি শক্তি রূপান্তরিত হয় তীরের গতিশক্তিতে। যেভাবে ধনুক থেকে তীর ছুড়তে হয় তার কৌশলকে বলে  ধনুর্বিদ‍্যা।
আজকাল প্রধানত শিকার এবং খেলাধুলাতেই তীর-ধনুক ব্যবহৃত হয়। যদিও এখনো মাঝে মাঝে তাদেরকে যুদ্ধাস্ত্র হিসেবে ব্যবহার করা হয়, তবে বারুদ ও বন্দুকের উন্নয়ন এবং ক্রমবর্ধমান সেনাবাহিনীর কারণে বেশ কয়েক শতক আগেই বিশ্বের অধিকাংশ দেশ তীর-ধনুক বর্জন করেছে।
যিনি ধনুক তৈরি করেন তাকে বলা হয় বোইয়ার (), এবং যিনি তীর প্রস্তুত করেন তাকে বলা হয় ফ্লেচার ()।
অরবিন্দ শিশু হাসপাতাল
অরবিন্দ শিশু হাসপাতাল বাংলাদেশের দিনাজপুরে অবস্থিত একটি বেসরকারি হাসপাতাল। এটি ১৯৮৭ সালে ১৭ জানুয়ারী অসহায় ও দরিদ্র চিকিৎসা সেবা বঞ্চিত শিশুদের বিশেষায়িত চিকিৎসা সেবা প্রদানের উদ্দেশ্যে প্রতিষ্ঠিত হয়|
বাংলাদেশের দিনাজপুর শহরের প্রাণকেন্দ্র ঘাসিপাড়া এলাকায় ১৭ জানুয়ারী ১৯৮৭ সনে ৪০ শতাংশ জমির উপর প্রতিষ্ঠিত হয়।
শিবানী তোমার
শিবানী তোমার হলেন একজন ভারতীয় অভিনেত্রী এবং মডেল। জনপ্রিয় নাটক পবিত্র রিশতায় অভিনয়ের মাধ্যমে তিনি টেলিভিশন জগতে অভিষেক করেন। তিনি সাব টিভিতে সম্প্রচারিত হাম আপকে ঘর মে রেহতে হ্যায় নাটকে অদিত্য পান্ডের বিপরীতে "শক্তি" চরিত্রে অবিনয় করেছেন। এছাড়াও তোমার কালারসে প্রচারিত কসম তেরে পেয়ার কি নাটকে "তনুজা" চরিত্রে অভিনয় করেছেন। তিনি বর্তমানে স্টার প্লাসে প্রচারিত ইস পেয়ার কো কেয়া নাম দু? ৩-এ "চাঁদনি" চরিত্রে অভিনয় করছেন।
দিল্লি অর্ধ ম্যারাথন
এয়ারটেল দিল্লি অর্ধ ম্যারাথন (এডিএইচএম) ভারতের নয়াদিল্লিতে অনুষ্ঠিত বার্ষিক অর্ধ ম্যারাথন দৌড় প্রতিযোগিতা। ২০০৫ সালে প্রতিষ্ঠিত, এটি একটি অভিজাত দৌড় এবং ব্যাপক অংশগ্রহণের অনুষ্ঠান। এটি একটি এআইএমএস-প্রত্যয়িত প্রশিক্ষন এবং আইএএএফ দ্বারা ব্রোঞ্জ লেবেল রোড রেস বা সড়ক দৌড় হিসাবে তালিকাভুক্ত। ২০০৯ সালের অনুষ্ঠানটি ৩০ কিমি দৌড়ের প্রতি আকৃষ্ট করে যারা চারটি ঘোড়দৌড়ের মধ্যে একটিতে প্রতিদ্বন্দ্বিতা করে: এই অনুষ্ঠানটি অর্ধ ম্যারাথন, ৭ কিলোমিটার গ্রেট দিল্লি দৌড়, জ্যেষ্ঠ নাগরিকদের জন্য ৪.৩ কিলোমিটার এবং ৩.৫ কিলোমিটার হুইলচেয়ার দৌড় রয়েছে।
ম্যারাথন প্রতিযোগিতাটি সবসময় নেহেরু স্টেডিয়াম থেকে শুরু হয়, যদিও ২০১০ সালের কমনওয়েলথ গেমসের জন্য স্টেডিয়াম সংস্কারের সময় এটি সাময়িকভাবে সচিবালয় ভবনের থেকে শুরু করা হয়। ম্যারাথন প্রতিযোগিতাটি তার সংক্ষিপ্ত ইতিহাসে দ্রুত বিজয়ীর রেকর্ড বার বার ভেঙ্গেছে। পুরুষ বিজয়ীরা প্রতিযোগীতায় একাধিকবার এক ঘন্টা কম সময়ে ম্যারাথন দৌড় শেষ করেছে এবং মহিলা প্রতিযোগীদের ক্ষেত্রে রেকর্ডিং সময় হল ১ ঘন্টা ৮ মিনিট।
এই হাচসন এশার প্রথম দুইটি ম্যারাথন দৌড়ের জন্য স্পন্সর করেছিল এবং ২০০৭ সালে ভোডাফোনের ও এশার একটি কোম্পানি হিসাবে একটি টেকওভারের মাধ্যমে এই প্রকল্পটিকে স্পন্সর করেছিল। প্রতিদ্বন্দ্বী যোগাযোগ সংস্থা এয়ারটেল ২০০৮ সাল থেকে স্পনসর ভূমিকা পালন করে।
অর্ধ ম্যারাথনটি আভিজাত্য পূর্ণ দৌড় প্রতিযোগিতা, যখন দিল্লী অর্ধ ম্যারাথন সর্বাধিক অংশগ্রহণকারীদের আকর্ষণ করে। ২০০৫ সালের উদ্বোধনী সংস্করণে ৩,১০,০০০ মার্কিন ডলারের মোট পুরস্কার ছিল। ২০০৯ সালে ২৫ হাজার ডলার এবং ২০১৩ সালে ২৭ হাজার ডলারে পুরুষদের এবং মহিলাদের প্রতিযোগীদের বিজয়ী হয়।
Key:
এআরএম ইনামুল হক
ইনামুল হক (জন্ম: ১ অক্টোবর, ১৯২১- মৃত্যু: ১১ নভেম্বর, ১৯৭৭) হচ্ছেন প্রথম বাংলাদেশী মরণোত্তর চক্ষুদানকারী। মানবিক কর্মকাণ্ডের এক অগ্রণী পুরুষ তিনি।
ইনামুল হক ১৯২১ সালের ১ অক্টোবর পশ্চিমবাংলার হাওড়া জেলার উলুবেড়িয়া রাজখোলাপাড়ায় জন্মগ্রহণ করেন। ১৯৪৬ সালে অত্যন্ত কৃতিত্বের সঙ্গে যন্ত্রকৌশলে প্রকৌশল ডিগ্রি অর্জন করেন। তিনি ডায়াবেটিক সমিতি প্রতিষ্ঠাতাদের অন্যতম এবং ধানমণ্ডি ক্লাব প্রতিষ্ঠাকালীন সাধারণ সম্পাদক (বর্তমান শেখ জামাল ধানমণ্ডি ক্লাব) ছিলেন।
ইনামুল হক আহসানুল্লাহ প্রকৌশল কলেজে (বর্তমান বুয়েট) শিক্ষকতায় যোগ দিয়ে কর্মজীবন শুরু করেন।
বাংলাদেশে প্রথম মরণোত্তর চক্ষুদানকারী এআরএম ইনামুল হকের মৃত্যুর তিন বছর আগে তিনি উইল করে তার চোখ দান করে । তার একটি কর্নিয়া সংযোজন করা হয় সাপ্তাহিক ২০০০-এর সম্পাদক শাহাদত চৌধুরীর চোখে ও অপরটি সংযোজন করা হয় রমজান আলী নামে এক ব্যক্তির চোখে।
নিয়তিদেবী (গ্রিক পৌরাণিক চরিত্র)
গ্রীক পুরাণে নিয়তিদেবী রয়েছেন তিন জন। এরা এক কথায় মৈরাই (Moirai/Moirae) নামে পরিচিত। মৈরাই শব্দটির একবচন হচ্ছে মৈরা (Moira) যার শাব্দিক অর্থ হচ্ছে অংশ (A Share)। ইংরেজি ভাষায় নিয়তিদেবীদেরকে বলা হয় দি ফেট্‌স (The Fates) । বিশ্বাস করা হতো শিশুর জন্মের তৃতীয় দিন নিয়তিদেবীরা শিশুর বাড়ি পরিদর্শন করেন ও নির্ধারণ করেন নবজাতকের নিয়তি।
নিয়তিদেবী তিনজন হচ্ছেনঃনিয়তিদেবীরা মরণশীল এবং দেবতা উভয় শ্রেণীরই নিয়তি নির্ধারণ করেন। শুধুমাত্র দেবরাজ জিউস নিওতিদেবীদের আওতার বাইরে। কারণ জিউসই হচ্ছেন নিয়তির স্রষ্টা। তবে মতান্তরে জিউসকেও নিয়তিদেবীদের নিয়ন্ত্রনের অধীন ভাবা হয়।
নিয়তিদেবীরা হচ্ছেন জিউস এবং স্বর্গীয় আদেশের দেবী থেমিসের সন্তান।
অধিকাংশ পুরাণে নিয়তিদেবীদের বর্ণনা করা হয়েছে তিন জন কুৎসিত বৃদ্ধা হিসেবে। কোথাও কোথাও এঁদেরকে খোঁড়া হিসেবেও বর্ণনা করা হয়েছে।
নেলসন সেমেদো
নেলসন কাব্রাল সেমেদো (জন্মঃ ১৬ নভেম্বর ১৯৯৩) একজন পর্তুগিজ পেশাদার ফুটবলার যিনি স্পেনের লা লিগার দল বার্সেলোনা এবং পর্তুগাল জাতীয় দল এর হয়ে রাইট ব্যাক হিসেবে খেলেন।
সেমেদোর পেশাদার জীবন শুরু হয় পর্তুগালের ক্লাব "সিন্ত্রেনসে" তে ২০১১ সালে। ২০১২ সালে তিনি "বেনফিকা"য় যোগ দেন। ২০১২-১৩ মৌসুমে তাকে পর্তুগালের "ফাতিমা"য় ধারে পাঠানো হয়। ২০১৫ সাল থেকে সেমেদো বেনফিকার মূল দলে খেলা শুরু করেন। ২০১৭ সালে বার্সেলোনা তাকে ৩ কোটি ৫ লক্ষ ইউরোর বিনিময়ে কিনে নেয়।
২০১৫ সালে সার্বিয়া জাতীয় দল এর বিপক্ষে তার পর্তুগাল জাতীয় দল এ অভিষেক হয়। তিনি পর্তুগালের ফিফা কনফেডারেশন্স কাপ ২০১৭ দলের সদস্য ছিলেন যেখানে পর্তুগাল তৃতীয় স্থান অর্জন করে।
হান্নাহ্ স্টোকিং
হান্নাহ্ স্টোকিং একজন মার্কিন ইন্টারনেট ব্যাক্তিত্ব এবং মডেল। স্টোকিং প্রযোজনা প্রতিষ্ঠান সটস্ স্টুডিও দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে। ইউটিউবে তার ১ মিলিয়নেরও বেশি অনুসারী রয়েছে। 
স্টোকিংয়ের জন্ম হয় মার্কিন যুক্তরাষ্ট্রের, ক্যালিফোর্নিয়া রাজ্যের লস অ্যাঞ্জেলেস শহরে, তার মাতা-পিতা হলেন হলি স্টোকিং এবং জন স্টোকিং। তার রুবি নামে একজন বড় বোন আছে। তিনি যুক্তরাষ্ট্রের অরেগন রাজ্যের অ্যাশল্যান্ড শহরের অ্যাশল্যান্ড হাই স্কুল এ পড়াশোনা করেন। পরে, স্টোকিং আবারো ক্যালিফোর্নিয়াতে চলে আসেন এবং সেখানের, ডমিনিকান ইউনির্ভাসিটি অব ক্যালিফোর্নিয়াতে জীবতত্ব এবং রসায়ন বিষয়ে পড়াশোনা করেন এবং ভলিবলও খেলেন। 
তিনি ভিডিও ভিত্তিক অ্যাপ ভাইন এ ভিডিও পোষ্ট করতে শুরু করেন। ২০১৩ সালের ১ই আগষ্টে তার পোষ্ট করা প্রথম ভিডিওটির নাম ছিল “হাউ গার্লস রিয়েক্ট ট্যু গাইস বনাম. হাউ মেন রেসপন্ড ট্যু দ্য গার্লস”, যেটি তাকে অনুসারী অর্জন করে নিতে সাহায্য করেছে। তাকে মার্কিন ইন্টারনেট ব্যাক্তিত্ব ডেস্টোরর্ম পাওয়ার এবং ক্রারিটির ভিডিওতে অভিনিত অবস্থায় দেখা। যায়। তিনি আরো অনেক ভাইনার দদের সাথে তাদের ভিডিওতে কাজ করেছেন, তাদের মধ্যে এএলএক্স জেমস, লেলে পন্স, কিং বেচ, মেলভিন গ্রেগ এবং ইনানা সারকিস অন্যতম।
২০১৬ সালে, জনপ্রিয় মার্কিন রক ব্যান্ড ব্লিঙ্ক-১৮২র "সি ইজ আউট অব হার মাইন্ড" নামক গানের ভিডিওতে তিনি অভিনয় করেন, সেখানে তার সাথে ছিলেন লেলে পন্স এবং ভ্যালে গেন্টা। 
স্টোকিং, মার্কিন টিভি চ্যানেল ই! নিউজ এ তাদের ২০১৭ গ্রামি অ্যাওয়ার্ডস নিয়ে করা প্রতিবেদনে যোগ দেনন, তিনি চ্যানেলটির “কাউন্টডাডন ট্যু দ্য রেড কার্পেট: দ্য ২০১৭ গ্রামি অ্যাওয়ার্ডস এর অনুষ্ঠানে সার সহকর্মী গেন্টার সাথে যোগ দেন।
স্টোকিং বর্তমানে তার জন্মস্থান লস অ্যাঞ্জেলেস,ক্যালিফোর্নিয়া বসবাস করছেন।
দ্য কনজ্যুরিং
দ্য কনজ্যুরিং ২০১৩ সালে মুক্তিপ্রাপ্ত একটি মার্কিন অতিপ্রাকৃতিক ভৌতিক চলচ্চিত্র। এটি পরিচালনা করেছেন জেমস ওয়ান এবং ছবিটির গল্প লিখেছেন চ্যাড হেইস ও ক্যারি ডব্লিউ. হেইস। "দ্য কনজ্যুরিং" চলচ্চিত্র সিরিজের এটি প্রথম চলচ্চিত্র। এতে প্যাট্রিক উইলসন ও ভেরা ফারমিগা অভিনয় করেন এড ও লরেন ওয়ারেন নামের এক অতিপ্রাকৃত-রহস্য উদঘাটনকারী দম্পতির চরিত্রে। ইতিপূর্বে এড ও লরেন ওয়ারেনের জীবনে ঘটে যাওয়া ঘটনায় অনুপ্রাণিত হয়ে "দি অ্যামিটিভিল হরর" নামের গল্প ও চলচ্চিত্র সিরিজ নির্মিত হয়েছে। চলচ্চিত্রটিতে দেখানো হয় ১৯৭১ সালে রোড আইল্যান্ডে বসবাসরত পেরন দম্পতি (রন লিভিংস্টোন ও লিলি টেইলর) তাদের বাড়িতে বেশ কিছু ভূতুড়ে কাণ্ডকারখানার শিকার হন। আর তাদের সাহায্যের জন্য এগিয়ে আসেন ওয়ারেন দম্পতি।
"দ্য কনজ্যুরিং" ২০১৩ সালের ১৯ জুলাই মার্কিন যুক্তরাষ্ট্র ও কানাডায় মুক্তি পায়। চলচ্চিত্রটি সমালোচকদের কাছ থেকে ইতিবাচক সাড়া লাভ করে। এটি নির্মাণে ব্যয় হয় প্রায় ২ কোটি মার্কিন ডলার। আর এটি প্রায় ৩১ কোটি ৮০ লক্ষ মার্কিন ডলার আয় করে সর্বকালের সেরা আয়ের ভৌতিক চলচ্চিত্রের খেতাব অর্জন করে। চলচ্চিত্রটির পরবর্তী কিস্তি "দ্য কনজ্যুরিং ২" ২০১৬ সালের ১০ জুন মুক্তি প্রায়।
সায়মন লভে
সায়মন লভে (১৯৪৩ সালের ২৮ আগষ্ট) হচ্ছেন একজন ব্রিটিশ-আমেরিকান স্নায়ুবিজ্ঞানী। তিনি মস্তিষ্কের গঠন এবং যৌন অভিমুখিতার উপর তাঁর কাজ ও গবেষণার জন্য বিখ্যাত।
সায়মন ১৯৪৩ সালের ২৮ আগষ্ট ইংল্যান্ডের অক্সফোর্ডে জন্মগ্রহণ করেন। তিনি প্রকাশ্যে নিজেকে সমকামী বলতেন।সায়মন ১৯৭৪-১৯৮৪ পর্যন্ত হার্ভার্ড মেডিক্যাল স্কুলে নিউরোবায়োলজির নিয়ে কাজ করেছেন। তিনি এরপর ১৯৮৪-১৯৯৩ পর্যন্ত সক ইনস্টিউট ফর বায়োলজিক্যাল রিসার্চে কাজ করেছেন। তিনি ক্যালিফোর্নিয়া বিশ্ববিদ্যালয়ে জীববিজ্ঞানের সহকারী অধ্যাপক ছিলেন। প্রথমদিকে তাঁর কাজগুলো প্রাণি বিশেষ করে বিড়ালের ভিজুয়াল কর্টেক্সের উপর ছিল। ২০০৩ সালে তিনি স্ট্যানফোর্ড বিশ্ববিদ্যালয়ের প্রভাষক এবং মানব যৌনতা পাঠের ডিরেক্টর (পরিচালক) ছিলেন।
১৯৯১ সালে সায়মন বিজ্ঞান জার্নালে "A difference in hypothalamic structure between heterosexual and homosexual men" (সমকামি ও বিসমকামী পুরুষের মধ্যে হাইপোথ্যালামিক গঠনে পার্থক্য) নামে নিবন্ধ প্রকাশ করেন। এই অনুচ্ছেদে বলা হয়েছে, সমকামী ও বিসমকামী পুরুষের মস্তিষ্কের এন্টেরিয়র হাইপোথ্যালামাসের ৩য় ইনারশিয়াল নিউক্লিয়াসে (INAH3) গড়পড়তায় পার্থক্য আছেঃ সমকামী পুরুষের তুলনায় বিসমকামী পুরুষে এটি দুইগুণ বড় হয়। সমকামী পুরুষের আইএনএএইচ৩ এর আকার নারীর সমান। সায়মন লিখেছিলেন যে; এই অন্বেষণ এটাই সূচিত করেছে যে আইএনএএইচ৩ যৌন অভিমুখিতার সাথে অন্ততপক্ষে পুরুষের জন্য ডিমরফিক (dimorphic) এবং এটাই প্রস্তাবনা করে যে, যৌন অভিমুখিতার একটি জৈব সাবস্ট্রেট আছে।" সায়মন আরো বলেন, "স্যাম্পলে থেকে দেখা যাওয়া, ব্যতিক্রমের অস্তিত্ব (বিষমকামী পুরুষে INAH3 নিউক্লি আকারে ছোট এবং সমকামী পুরুষে INAH3 আকারে বড়) এটাই সুচিত করে যে, যৌন অভিমুখিতার জন্য কেবল INAH3 এর আকার দায়ী নয়। প্রযুক্তিগত ভুলের কারণেও এই ব্যতিক্রমী ফলাফল আসতে পারে-এই সম্ভাবনাও উড়িয়ে দেওয়া যায় না।"
সায়মনের অন্বেষণ; বিস্তৃতিপরিসরে সংবাদমাধ্যমগুলোতে আলোচিত হয়। সায়মনের ভালোবাসার মানুষ এইডসে আক্রান্ত হয়ে মারা যান। শোকাছন্ন সায়মন; তাকে এবং সায়মনের সমকামিতাকে এই গবেষণার সাথে মুক্তভাবে সম্পর্কিত করেন। সায়মন ১৯৯৪ সালে সাক্ষাৎকারে তার অন্বেষণ নিয়ে ওঠা প্রশ্ন নিয়ে বলেন: " আমি কী খুঁজে পেয়েছি, তার তুলনায় এটা বেশি গুরুত্বপূর্ণ যে; আমি কী খুঁজে পাইনাই। আমি এটা প্রমাণ করি নাই, সমকামিতা জিনগত, বা জিনগত কারণে মানুষ সমকামী হয়। আমি এটা দেখানোর চেষ্টা করি নাই, সমকামী পুরুষ এভাবেই জন্মায়, মানুষ আমার গবেষণা নিয়ে সবচেয়ে সাধারণ এই ভুলটাই করছে। মস্তিষ্কের অভ্যন্তরে সমকামিতার কেন্দ্রস্থল অন্বেষণ করি নাই। যদি তুলনা করা হয়, তাহলে INAH3 এর- মস্তিষ্কের একক গে নিউক্লিয়াস হবার তুলনায় নিউক্লির শিকলের একটি অংশ: যা নারী পুরুষের যৌন স্বভাব নিয়ন্ত্রণ করে;- এমনটা হবার সম্ভাবনা বেশি।." কিছু সমালোচকরা সায়মনের পরিমাপ যথার্থ এবং নিখুত কিনা, তা নিয়ে প্রশ্ন তুলেন। তারা পর্যবেক্ষণে বলেন, টিস্যুর অংশে (স্লাইস) এই গঠন (স্ট্রাকচার) দেখা খুবই দুরূহ এবং সায়মন কোষের সংখ্যা গণণার পরিবর্তে এর ঘনত্ব পরিমাপ করেছেন। ন্যান্সি অরডোভার ( Nancy Ordover) লিখেছেন যে, সায়মন স্যম্পলের পরিমাণের স্বল্পতা এবং অপর্যাপ্ত যৌনতার ইতিহাস সংরক্ষণের জন্য সমালোচিত হন।
রামাপ্পা মন্দির
রামাপ্পা মন্দিরটি রামলঙ্গলেশ্বর মন্দির নামেও পরিচিত, দক্ষিণ ভারতের তেলেঙ্গানা রাজ্যের হায়দ্রাবাদ শহর থেকে ১৫৭ কিলোমিটার দূরের কাকাতীয়া রাজ্যের প্রাচীন রাজধানী ওয়ারঙ্গাল থেকে ৭৭ কিমি দূরে অবস্থিত। যশঙ্কর ভূপালপালী জেলার মুলগ তলুকের মধ্যে এটি ভেনকাতাপুর মণ্ডলের পলমাপে গ্রামের একটি উপত্যকায় অবস্থিত, ১৩ তম ও ১৪ শ শতকের গৌরবময় একটি ক্ষুদ্র গ্রাম। মন্দিরের একটি শিলালিপিটি ১২১৩ খ্রিস্টাব্দ থেকে এই সময় পর্যন্ত রয়েছে এবং কাকতীয় শাসক গণপতি দেভের সময় জেনারেল রিচার্লা রুদ্র কর্তৃক নির্মিত হয়েছিল বলে জানা যায়।
রামাপ্পা মন্দির পলমাপেতে অবস্থিত, ভেনকাতাপুর মণ্ডল যা মালগু মণ্ডল (ওয়ারঙ্গাল শহর থেকে প্রায় ৭০ কিলোমিটার) থেকে ১৯ কিলোমিটার দূরে অবস্থিত। কোটা গুলু থেকে ৬ কিলোমিটার দূরে অবস্থিত যেখানে আরেকটি শিবা মন্দির অবস্থিত। হায়দরাবাদ থেকে আসা পর্যটকদের হামামকন্ডার মাধ্যমে রামাপ্পা মন্দিরে পৌঁছানো যায়।
মন্দির একটি শিবালয়, যেখানে ভগবান রামলিংঙ্গার পূজা করা হয়। এটি একটি ৬ ফুট উচ্চ তারকা আকৃতির ভিত্তির উপর মহিমান্বিত ভাবে দাঁড়িয়েছে। পবিত্র স্থানের সামনের স্তূপে অনেকগুলি খোদাই করা স্তম্ভ আছে যা একটি প্রভাব তৈরি করার জন্য অবস্থান করে যা হালকা এবং মহাকাশকে চমত্কারভাবে যুক্ত করে। মন্দিরটি ভাস্কর রামপ্পা নামে পরিচিত, যিনি এটি নির্মাণ করেছিলেন। ইতিহাস বলে যে এই মন্দির নির্মাণের জন্য ৪০ বছর লেগেছিল।
মন্দিরটি কাকতীয়ান সৃজনশীল প্রতিভাধর একটি চমৎকার উদাহরণ, সুন্দর শিল্প সঙ্গে, দেয়াল, স্তম্ব এবং সিলিং এর শিল্প কলা জটিল করেছে। মন্দিরটির ছাদ (গর্বাসহল) ইট দিয়ে নির্মিত, যা এতটা হালকা যে তারা পানিতে ভাসতে সক্ষম।
প্রধান মন্দিরের উভয় পাশে দুটি ছোট শিব মন্দির রয়েছে। শিবের মন্দিরের মুখোমুখি ভয়াবহ নন্দিটি ভাল অবস্থায় রয়েছে।
নটরাজ রামকৃষ্ণ এই মন্দিরের ভাস্কর্যগুলি দেখে পরিনি শিবতন্দাভ (পেরিনি নৃত্য) পুনর্জাগরিত করেন। এই ভাস্কর্যগুলির মধ্যে রয়েছে জাঁপ সেনানাণী দ্বারা নৃত্য রথনালীডের লেখা নৃত্য।
যুদ্ধ এবং প্রাকৃতিক দুর্যোগের সময় পুনরুত্থান, লুণ্ঠন ও ধ্বংসের পরেও মন্দিরটি অক্ষত ছিল। ১৭ শতকের মাঝামাঝি একটি বড় ভূমিকম্প হয়ে ছিল যা কিছু ক্ষতি করেছে মন্দিরটির।
ছোট কাঠামোর অনেক উপেক্ষিত এবং ধ্বংসাবশেষ হয়। ভারত এর প্রত্নতাত্ত্বিক জরিপ এর দায়িত্ব গ্রহণ করেছে। মন্দির বাইরের দেওয়ালের প্রধান প্রবেশদ্বার গেটটি ধ্বংস হয়ে গেছে।
কেইলর নাভাস
কেইলর এন্টোনিও নাভাস গাম্বোয়া (জন্ম: ১৫ ডিসেম্বর ১৯৮৬), অধিক পরিচিত কেইলর নাভাস নামে, (), হলেন একজন কোস্টা রিকান ফুটবলার যিনি কোস্টা রিকা জাতীয় ফুটবল দল এবং লা লিগায় রিয়াল মাদ্রিদের গোলরক্ষকের দায়িত্ব পালন করেন।
তিনি প্রথমত সাপ্রিসায় খেলেছেন, পরবর্তীতে তিনি আলবাসেতেতে ১ মৌসুম খেলেন এবং ৩ মৌসুম লা লিগার ক্লাব লেভান্তে-এ খেলেন। অতঃপর তিনি রিয়াল মাদ্রিদে ১০ মিলিয়ন ইউরোর বিনিময়ে যোগদান করেন।
২০০৮ সাল হতে অভিষেকের পর, নাভাস কোস্টা রিকার হয়ে ৭০ ম্যাচেরও বেশী ম্যাচ খেলেছেন। তিনি ২টি কনকাকাফ গোল্ড কাপ এবং ২০১৪ ফিফা বিশ্বকাপে কোস্টা রিকাকে নেতৃত্ব দিয়েছেন; যেখানে তার চিত্তাকর্ষক ক্রিয়াকলাপ তার দলকে কোয়াটার-ফাইনালে উঠতে সাহায্য করেছে।
টেড পিট
এডমন্ড টেড পিট (; জন্ম: ২ মার্চ, ১৮৫৫ - মৃত্যু: ১১ মার্চ, ১৯০০) ইয়র্কশায়ারের লিডসের হলবেক এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন এডমন্ড পিট নামে পরিচিত টেড পিট। ১৮৭৯ থেকে ১৮৯০ সাল পর্যন্ত তাঁর খেলোয়াড়ী জীবন চলমান ছিল।
১৮৭৯ সালে ইয়র্কশায়ারের পক্ষে খেলার সুযোগ পান তিনি। মৌসুম শেষ হবার পূর্বেই ডব্লিউ. জি. গ্রেস লিখেছিলেন, ইংল্যান্ডের সেরা বোলার হিসেবে স্থান করে নিয়েছেন। প্রত্যেক বছরই তিনি সুন্দর ক্রীড়াশৈলী প্রদর্শন করেছেন। দল সহযোগিতা করুক বা না করুক নিজেকে প্রকাশ করেছেন তিনি স্ব-মহিমায়। উল্লেখ্য, গ্রেস তাঁর বিপক্ষে সফলতা পেয়েছেন বেশী।
১৮৮০ সালে ক্রিকেট জগতের শীর্ষে আরোহণ করেন ও ১৮৮৪ সাল পর্যন্ত এ স্থান দখল করে রেখেছিলেন। আলফ্রেড শয়ের শূন্যস্থান দখল করেন। তাঁর সময়ে আলফ্রেড শ ছিলেন ইংল্যান্ডের প্রথম-পছন্দের স্লো-বোলার। গোঁড়ালীর আঘাতের কারণে এক পক্ষকাল মাঠের বাইরে অবস্থান করলেও ১৮৮২ সালে কাউন্টি ক্রিকেটে ২১৪ উইকেট তুলে নিয়ে নতুন রেকর্ডের জন্ম দেন। গ্রেসের ভাষায়, পিট এখন ইংল্যান্ডের সেরা স্লো-বোলার হিসেবে স্বীকৃত। ১৮৮১ সালে প্লেয়ার্সের সদস্যরূপে জেন্টলম্যানের বিপক্ষে প্রথমবারের মতো খেলেন। পরবর্তী ছয় বছরও খেলাগুলোয় অংশ নিতেন। ১১ খেলার ২১ ইনিংসে অংশ নিয়ে ৯৯৬ রান খরচায় ২৫.৫৩ গড়ে ৩৯ উইকেট লাভ করেন।
৩১ ডিসেম্বর, ১৮৮১ তারিখে অস্ট্রেলিয়ার বিপক্ষে তাঁর টেস্ট অভিষেক হয়। একই দলের বিপক্ষে ৭ জুলাই, ১৮৮৬ তারিখে সর্বশেষ টেস্ট খেলেন।
তাঁর সেরা সময়ের পাশাপাশি বাজে সময় সফরকারী অস্ট্রেলিয়ার বিপক্ষে ১৮৮২ সালের ওভাল টেস্টে। ইংল্যান্ডের দ্বিতীয় ইনিংসের সর্বশেষ খেলোয়াড় হিসেবে মাঠে নামেন। তখন দলের জয়ের জন্য মাত্র দশ রানের প্রয়োজন ছিল। হ্যারি বয়েলের বলে বোল্ড হবার পূর্বে তিনি মাত্র দুই রান তুলতে পেরেছিলেন। এরফলে অস্ট্রেলীয়রা প্রথমবারের মতো ইংল্যান্ডের মাটিতে তাদের প্রথম টেস্ট জয়ে সমর্থ হয়। ড্রেসিং-রুমে ফেরার পর তিনি তাঁর তুলনায় সেরা চার্লস স্টাডের প্রতি অসন্তুষ্টিজ্ঞাপন করেন। পিট মন্তব্য করেন যে, আমি জনাব স্টাডকে বিশ্বাস করি না। তবে, ইংরেজ ক্রিকেটের মৃত্যুর বিষয়ে ২ সেপ্টেম্বর, ১৮৮২ তারিখে দ্য স্পোর্টিং টাইমস এক প্রতিবেদন প্রকাশ করে। ৩০ আগস্ট, ১৮৮২ তারিখে সি. ডব্লিউ. অ্যালককের ক্রিকেটেও একই ধরনের প্রতিবেদন প্রকাশিত হয়।
তাঁর সামনে অনেক বছর খেলার সুযোগ থাকলেও ওজন এবং অতিরিক্ত মদ্যপানের কারণে তা থেকে তাঁকে বঞ্চিত হতে হয়। ১৮৮৬ সালের গ্রীষ্মে দেখা যায় যে, প্রথম-শ্রেণীর ক্রিকেটে তাঁর অংশগ্রহণ অনেকাংশেই সীমিত হয়ে এসেছে। জীবনের প্রতি আরও যত্নশীল হলে তিনি হয়তো আরও বেশীদিন জীবিত থাকতেন।
খেলোয়াড়ী জীবনে বোলার হিসেবে তিনি কখনো পুরোপুরি দক্ষতা হারাননি। এমনকি জীবনের শেষদিকে বা দুই বছর পূর্বেও তিনি লিডসের সর্বত্র ক্লাব ক্রিকেটে সফলতা পেয়েছেন।
১১ মার্চ, ১৯০০ তারিখে মাত্র ৪৫ বছর বয়সে ইয়র্কশায়ারের হর্সফোর্থের নিউলে এলাকায় তাঁর দেহাবসান ঘটে। জন্ম নিবন্ধন সনদে তিনি এডমন্ড পিট নামে উল্লেখিত হন।
অনিমেষ চতুষ্ক
অনিমেষ চতুষ্ক হল খ্যাতনামা সাহিত্যিক সমরেশ মজুমদার রচিত চারটি উপন্যাসের সমষ্টি। চারটি উপন্যাস হল "উত্তরাধিকার", "কালবেলা", "কালপুরুষ" এবং "মৌষলকাল"। "কালবেলা" নিয়ে গৌতম ঘোষ চলচ্চিত্র নির্মাণ করেন।
সিরিজের প্রধান চরিত্র অনিমেষ মিত্র, যে ডুয়ার্সে বড় হয়। পরবর্তীতে তার দাদু সরিৎশেখর মিত্র জলপাইগুড়ি শহরে বাড়ি করলে সেখানেই পড়াশোনা করে। ১৯৬০-এর দিকে পড়াশোনার জন্য কলকাতায় পড়তে এলে ঐদিনই পুলিশের গুলিতে আহত হয়। পরবর্তীতে এক বছর পর স্কটিশ চার্চ কলেজে ভর্তি হয় সে। এরপর কিছুদিন সিপিএম করলেও আদর্শগত মতভিন্নতায় যোগ দেয় নকশাল আন্দোলনে। এর মধ্যেই তার সাথে পরিচয় হয় মাধবীলতার। তারা পরস্পরকে ভালোবেসে ফেলে। পরবর্তীতে অনিমেষ নকশাল আন্দোলনের জেরে ধরা পড়ে। জেলে তার উপর প্রচণ্ড অত্যাচার করা হয়, সে হাঁটাচলার সক্ষমতা হারায়।
পরবর্তীতে সিপিএম ক্ষমতায় এলে তাদের মুক্তি দেওয়া হয়। মাধবীলতা অনিমেষকে বস্তির বাসায় নিয়ে যায়। সেখানেই সে, অনিমেষ ও তাদের সন্তান অর্ক বাস করতে থাকে। পরবর্তী কাহিনিতে অর্ক অন্যতম ভূমিকা পালন করে।
তিনটি উপন্যাসের মূলত লেখক নিজস্ব জীবনদর্শনের ভিত্তিতে সমকালীন রাজনৈতিক ঘটনাবলীকে প্রকাশ করেছেন।প্রথম তিনটি উপন্যাস - "উত্তরাধিকার", "কালবেলা" এবং "কালপুরুষ" ১৯৭৯ থেকে ১৯৮৯ সালের মধ্যে প্রকাশিত হয়। খ্যাতনামা সাহিত্য ম্যাগাজিন "দেশ" পত্রিকায় ধারাবাহিকভাবে প্রকাশিত "কালবেলা"র জন্য তিনি সাহিত্য একাডেমি পুরষ্কার লাভ করেন। সিরিজের সর্বশেষ বই "মৌষলকাল" প্রকাশিত হয় ২০১৩ সালে। মমতা বন্দ্যোপাধ্যায়ের নেতৃত্বে তৃণমূল কংগ্রেস দীর্ঘদিনের সিপিএমকে সরিয়ে ক্ষমতায় আসার প্রেক্ষিতে তিনি এই বইটি লেখেন।
অনিমেষ চতুষ্ককে সমরেশ মজুমদারের শ্রেষ্ঠ কর্ম এবং সমকালীন বাংলা সাহিত্যের অন্যতম গুরুত্বপূর্ণ অবদান হিসেবে ধরা হয়।
খ্যাতনামা পরিচালক গৌতম ঘোষ ২০০৯ সালে "কালবেলা"র উপর চলচ্চিত্র নির্মাণ করেন। এতে অনিমেষের চরিত্রে পরমব্রত চট্টোপাধ্যায় এবং মাধবীলতার চরিত্রে পাওলি দাম অভিনয় করেন।
কাকতীয় তোরণ
কাকতীয় কালা তোরানাম বা কাকতীয় তোরণ (এছাড়াও ওয়ারঙ্গাল গেট নামেও পরিচিত) দক্ষিণ ভারতের রাজ্য তেলঙ্গানার ওয়ারংগাল জেলার একটি ঐতিহাসিক তোরণ বা চূড়া। ওয়ারঙ্গাল ফোর্টের চারটি শোভাময় তোরণ রয়েছে, যেগুলি মূলত ধ্বংস হয়ে যাওয়া মহান শিবের মন্দিরের জন্য নির্মিত হয়েছিল যা কাকতীয় কাল থোরানম বা ওয়ারঙ্গাল গেট নামে পরিচিত। ওয়ারঙ্গালের এই ঐতিহাসিক খিলানের বৈশিষ্ট্যগুলি কাকতীয় রাজবংশের প্রতীক হিসেবে গৃহীত হয় এবং তেলঙ্গানা রাজ্যের জন্য তেলঙ্গানা প্রতীক হিসেবে আনুষ্ঠানিকভাবে অন্তর্ভুক্ত করা হয়েছে। ওয়ারঙ্গাল ফোর্টের এই দরজাগুলি বা খিলানগুলি সাচি স্তূপের প্রবেশদ্বারগুলির সাথে মিল রয়েছে বলে বলা হয়; এই সত্য অনেকের দ্বারা প্রমানিত হয়েছে।
কাকতীয় রাজবংশের শাসনামলে ১২ শতকের মাঝামাঝি সময়ে এই তোরণ নির্মান করা হয়েছিল। স্মৃতিস্তম্ভটি ইউনেস্কোর বিশ্ব ঐতিহ্যবাহী স্থানের "সম্ভাব্য তালিকা" অন্তর্ভুক্ত রয়েছে। ১০/০৯/২০১০ তারিখে ভারতের স্থায়ী প্রতিনিধিদল ইউনেস্কোতে স্মৃতিস্তম্ভের জন্য আবেদন জমা করে।
কাকতীয়া কালা থোরানম বা তোরণ, একটি ব্যাপক সুসজ্জিত প্রস্তর ভাস্কর্য যা ওয়ারঙ্গাল ফোর্টের চারটি অভিন্ন তোরণ গুলির মধ্যে একটি। এটি ১২ শতকের মাঝামাঝি গণপতি দা (১১৯৯-১২২২) দ্বারা নির্মিত দুর্গের মধ্যে শিবের মহান সাঁওধঁসী মন্দিরের অংশ। কাকাতীয় রাজবংশের কন্যা রুদ্রমা দেবী এবং প্রতাপ রুদ্র দ্বিতীয় এই কেল্লায় আরও দুর্গ নির্মাণ করেছিলেন যা ছিল তিনটি সমকেন্দ্রী চক্র।. হিন্দু মন্দিরকে পবিত্র রাখার জন্য চারটি তোরণ (স্কার্কমৌ) নির্মিত হয়েছিল যা মন্দিরের অংশ ছিল , ১৩২৩ সালে আগ্রাসনের সময় মুসলিম আক্রমণকারী উলুঘ খান কর্তৃক তাদের নীতির অংশ হিসেবে তোরণ ধ্বংস করে দিয়েছিল। তোরণ গুলি অবিচ্ছেদ্য ছিল এমন মহান মন্দিরটি গুজরাটের সিদ্ধপুরের রুদ্রা মালা মন্দিরের আকার এবং সৌন্দর্যের তুলনায় সমান বলেই ধরা হয়।
তেলঙ্গানা রাজ্যের জন্য তেলঙ্গানার প্রধান প্রতীক তৈরিতে কাকতীয় তোরণের ছবি ব্যবহৃত হয়েছে। ইংরেজি, তেলেগু ও উর্দুতে এই লোগো বা প্রতীকটি "বঙ্গুর তেলঙ্গানা" (অর্থ: "গোল্ডেন তেলাঙ্গানা") নামে প্রতিনিধিত্বকারী সবুজ ও সোনার সংমিশ্রণ দ্বারা চিত্রিত করা হয়েছে। এছাড়াও লোগোতে ইংরেজি ভাষায় তেলঙ্গানার সরকার, এবং তেলুগুতে "তেলঙ্গানা প্রভূতভাম" এবং উর্দুতে "তেলঙ্গানা সরকার" হিসাবে উল্লেখ করা হয়েছে। লোগোর ভিত্তিতে হিন্দিতে একটি শিলালিপি রয়েছে যা "সত্যমেব জয়তে" (অর্থ: সত্যই বিজয়ী হবে)।
প্রত্নতাত্ত্বিক অঞ্চল হিসেবে চিহ্নিত কেল্লার কেন্দ্রীয় অংশটি। মহান সোয়াম্ভুসিভা মন্দিরের ধ্বংসাবশেষ, এখন কেবলমাত্র মুক্ত স্থায়ী "প্রবেশদ্বার তোরণ", বা চারপাশের দ্বারগুলির সাথে দেখা যায়, সমস্ত নকশার অনুরূপ। প্রতিটি তোরণে সমান্তরাল বন্ধনীর সঙ্গে জোড়া স্তম্ভ আছে, যার উপর বিশাল তোরণের করিদন্ড; এই গেটের উচ্চতা ১০ মিটার (৩৩ ফুট)। দরজায় "কমল কুঁড়ি", মার্কেজ, পৌরাণিক পশুপালন এবং ডালে বসে থাকা পাখিদের সাথে পাখিদের বিস্তৃত জটিল পরিমাপ। এই তোরণে কোন ধর্মীয় প্রতীক প্রদর্শন করা হয়নি, যা মুসলমান আগ্রাসীদের দ্বারা ধ্বংস না হওয়ার জন্য কারণ বলে মনে করেন। উত্তর ও দক্ষিণ প্রান্তের দরজায ৪৮০ ফুট (১৫০ মি) দূরে পূর্ব ও পশ্চিমা দরজাগুলি ৪৩৩ ফুট (১৩২ মি) দূরে অবস্থিত।
জাতীয় ফুটবল দলের ডাকনামের তালিকা
এটা হলো জাতীয় ফুটবল দলের ডাকনামের তালিকা।
আ ফিস্ট ফর ক্রোস
আ ফিস্ট ফর ক্রোস (ইংরেজি: A Feast for Crows; বাংলা অনুবাদ: কাকের ভোজ) হল মার্কিন লেখক জর্জ আর. আর. মার্টিন রচিত মহাকাব্যিক ফ্যান্টাসি "আ সং অব আইস অ্যান্ড ফায়ার" উপন্যাস ধারাবাহিকের পরিকল্পিত সাতটি উপন্যাসের চতুর্থ উপন্যাস। বইটি প্রথম প্রকাশিত হয় ২০০৫ সালের ১৭ অক্টোবর যুক্তরাজ্যে, এবং পরে ৮ নভেম্বর যুক্তরাষ্ট্রে প্রকাশিত হয়।
"আ ফিস্ট ফর ক্রোস" এই উপন্যাস ধারাবাহিকের প্রথম বই হিসেবে দ্য নিউ ইয়র্ক টাইমসের সর্বোচ্চ বিক্রিত তালিকার ১ নং স্থান অধিকার করে যা কল্পনাধর্মী বইয়ের লেখকদের মধ্যে পূর্বে করতে পেরেছিলেন রবার্ট জর্ডান ও নিল গাইম্যান। ২০০৬ সালে উপন্যাসটি হুগো পুরস্কার, লোকাস পুরস্কার ও ব্রিটিশ ফ্যান্টাসি পুরস্কারের মনোনয়ন লাভ করে।
পাঁচ রাজার যুদ্ধ শেষ হয়ে আসে। স্ট্যানিস ব্যারাথিয়ন প্রাচীরে সাহায্যের জন্য যান, যেখানে জন স্নো নাইট্‌স ওয়াচের ৯৯৮তম লর্ড কমান্ডার হয়েছেন। জফ্রির আট বছর বয়সী ছোট ভাই রাজা টমেন ব্যারাথিয়ন তার মা সার্সির তত্ত্বাবধানে এখন কিংস ল্যান্ডিংয়ের শাসনভার গ্রহণ করেছে। ব্রিয়ানে জেমি ল্যানিস্টারের সহায়তায় সানসা স্টার্ককে খুঁজতে বেড়িয়েছে। সানসা ভেলে লুকিয়ে আছে, তাকে প্রতিরক্ষা প্রদান করছে পিটার বেলিশ, যে তার খালা লাইসাকে হত্যা করেছে এবং নিজেকে ভেলের রক্ষক ও আট বছর বয়সী রবার্ট অ্যারিনের অভিভাবক হিসেবে ঘোষণা দিয়েছে।
মৃত্তিকা রসায়ন
মৃত্তিকা রসায়ন বলতে মাটির রাসায়নিক বৈশিষ্ট্য নিয়ে অধ্যয়ন ও গবেষণামূলক কর্মকাণ্ডকে বুঝায়। মৃত্তিকা রসায়ন- খনিজ পদার্থসমূহ, জৈব বস্তু এবং প্রাকৃতিক উপাদানসমূহের দ্বারা প্রবাভিত হয়।
১৯৬০ সালের শেষভাগ পর্যন্ত, মৃত্তিকা রসায়ন সাধারণত মাটিতে থাকা রাসায়নিক ক্রিয়া-বিক্রিয়ার উপর আলোকপাত করত, যা "মৃত্তিকা গঠনে" অবদান রাখে বা যেগুলো উদ্ভিদের বৃদ্ধিতে প্রভাবিত করে সেগুলোর উপর। তখন থেকেই, পরিবেশ দূষণ, জৈব এবং অজৈব মৃত্তিকা দূষণ এবং সম্ভাব্য বাস্তুসংস্থানগত স্বাস্থ্য এবং পরিবেশগত স্বাস্থ্য ঝুঁকি সম্পর্কে উদ্বেগ বৃদ্ধি পেতে থাকে। এরই ফলশ্রুতিতে, মৃত্তিকা রসায়নের উপর জোড় দিয়ে "মৃত্তিকাবিজ্ঞান এবং কৃষি মৃত্তিকাবিজ্ঞানকে" পরিবর্তন করে "পরিবেশগত মৃত্তিকা বিজ্ঞানে" স্থানান্তর করা হয়।
দূষক বা সংক্রামকের পরিণতি সম্পর্কে সর্বোচ্চ পূর্বাভাষ, এবং একই সাথে যে প্রক্রিয়ায় তারা প্রাথমিকভাবে মাটিতে অবমুক্ত হয় সে বিষয়ের জ্ঞানই হচ্ছে পরিবেশ মৃত্তিকা রসায়ন। কোন রাসায়নিক মৃত্তিকা পরিবেশের সংস্পর্শে আসার সাথেসাথে অজস্র রাসায়নিক বিক্রিয়া ঘটাতে শুরু করে, যার কারণে দূষক বা সংক্রামকের বিষাক্ততা হ্রাস বা বৃদ্ধি পায়। এই বিক্রিয়াগুলোর মধ্যে রয়েছে শোষণ, অধঃক্ষেপণ, পলিমারকরণ, দ্রবণ, মিশ্রিতকরণ এবং জারণ/বিজারণ। এই বিক্রিয়াসমূহ প্রায় সময় পরিবেশ উপশমের সাথে জড়িত বিজ্ঞানী এবং প্রকৌশলীদের দ্বারা উপেক্ষিত হয়। এই প্রক্রিয়াসমূহের ব্যাপারে ধারণা নিলে দূষক বা সংক্রামকের পরিণতি সম্পর্কে উন্নতর পূর্বাভাষ এবং বিষাক্ততা সম্পর্কে আমাদের সক্রিয় করে তোলে এবং বিজ্ঞানসম্মতভাবে সংশোধনের আভাষ দেয়, এবং মূল্য-সাশ্রয়ী উপশম পদ্ধতির বিকাশ ঘটায়।
কাকতীয় রাজবংশ
কাকাতীয়া রাজবংশ ছিল দক্ষিণ ভারতীয় রাজবংশ ও সাম্রাজ্য, যার রাজধানী ছিল ওরুগাল্লু, এটি বর্তমানে ওয়ারঙ্গাল নামে পরিচিত। এটি দিল্লি সুলতান শাসনের দ্বারা শেষ হয়।
কাকতীয়া রাজবংশের মৃত্যুর ফলে পার্শ্ববর্তী শাসকদের অধীনে কিছুটা বিভ্রান্তি ও অরাজকতা সৃষ্টি হয়, মুসুনুরীর নায়েকের পরে এই অঞ্চলে স্থিতিশীলতা আসে।
কাকাতিয়া রাজবংশের সাথে সম্পর্কিত ঐতিহাসিক সূত্রগুলি অস্পষ্ট। যেগুলি পাওয়া যায়, তা হল প্রাচীনতম শিলালিপিগুলি যেগুলি ধর্মের সাথে সম্পর্কিত বিষয়, যেমন হিন্দু মন্দিরের দানগুলি। বিশেষত ১১৭৫-১৩২৪ খ্রিস্টাব্দের জন্য প্রচুর পরিমাণে ছিল, যা সেই যুগের সময় ছিল যখন রাজবংশের প্রসার ঘটে এবং এটির প্রতিফলন হয়। সম্ভাব্যতা হল যে অনেকগুলি শিলালিপি অপ্রচলিত ভবনগুলিতে পতিত হওয়ায় এবং পরবর্তী শাসকদের দ্বারা ক্ষতিগ্রস্ত হয়েছে, বিশেষ করে তেলঙ্গানা অঞ্চলের মুসলিম মুগল সাম্রাজ্যের দ্বারা। আজও আবিষ্কৃত হচ্ছে শিলালিপিগুলি, কিন্তু সরকারী সংস্থাগুলি দ্বারা যা লিপিবদ্ধ করেছে ও তার উপর মনোনিবেশ করতে থাকে নতুন উদাহরণ অনুসন্ধানের পরিবর্তে ইতিমধ্যেই পরিচিত।
ঐতিহাসিক দীনাচন্দ্র সিককারের খোদাইকৃত মুদ্রা এবং মুদ্রার অধ্যয়নগুলি প্রকাশ করে যে পারিবারিক নামটির কোন সমসাময়িক মানক বানান ছিল না। বৈচিত্রগুলি কাকাতিয়া, কাকটিয়া, কাকিতা, কাকাটি এবং কাকাত্য। পারিবারিক নামটি প্রায়ই রাজতন্ত্রের নামে প্রিফিকৃত হয়, যেমন কাকাতিয়া-প্রতাপরুদ্র নির্মাণ রাজাদের কিছু কিছু বিকল্প নাম ছিল; উদাহরণস্বরূপ, ভেঙ্কট ও ভেঙ্কটায়ারায় সম্ভবত প্রতাপারুদা I এর বিকল্প নাম থাকতে পারে, প্রাক্তন ভেক্টা-কাকাতিয়া আকারের একটি মুদ্রায় উপস্থিত হয়ে)।
কাকতীয় শাসকরা তাদের সুপরিচিত প্রধান বা শাসক বংশধরদেরকে দুরজায় নাম দিয়েছিলেন। অন্ধ্র প্রদেশের আরও অনেক শাসক রাজবংশ দুরজায়া-এর বংশধর বলে দাবি করেন। এই প্রধান বা শাসক সম্পর্কে কিছুই আর জানা নেই।
প্রারম্ভিক শাসকরা পশ্চিমা চালুক্যদের অধীনে ছিল। প্রতাপরুদ ১১৬৩ খ্রিস্টাব্দে একটি সার্বভৌম রাজবংশ প্রতিষ্ঠা করেছিলেন। প্রাথমিক শাসকদের শাসনব্যবস্থা অজানা ছিল।
কেন্ট কাউন্টি ক্রিকেট ক্লাব
কেন্ট কাউন্টি ক্রিকেট ক্লাব ১৮টি পেশাদার ইংরেজ প্রথম-শ্রেণীর কাউন্টি ক্রিকেট ক্লাবের মধ্যে অন্যতম। ইংল্যান্ড ও ওয়েলসের ঘরোয়া ক্রিকেট অবকাঠামোয় ক্লাবটি গড়ে উঠেছে। এ ক্লাবটি ঐতিহাসিক কাউন্টি কেন্টের প্রতিনিধিত্ব করছে। স্যাম নর্থইস্ট বর্তমানে দলের অধিনায়কত্ব করছেন ও ম্যাট ওয়াকার কোচের দায়িত্ব পালন করছেন।
১৮৪২ সালে ক্লাবটি প্রথমবারের মতো আনুষ্ঠানিকভাবে আত্মপ্রকাশ করে। কিন্তু শীর্ষপর্যায়ের ক্রিকেটে অষ্টাদশ শতকের শুরুর দিক থেকে কাউন্টির প্রতিনিধিত্ব করছে। ১৮৯০ সালে আনুষ্ঠানিকভাবে শুরু হওয়া কাউন্টি চ্যাম্পিয়নশীপে অংশ নেয়। এরপর থেকে ইংল্যান্ডের প্রত্যেক শীর্ষসারির ঘরোয়া ক্রিকেট প্রতিযোগিতায় খেলছে। সীমিত ওভারের ক্রিকেটে কেন্ট স্পিটফায়ার্স নামে ডাকা হয় যা পূর্বে সুপারম্যারিন স্পিটফায়ার নামে পরিচিত ছিল।
ক্লাবটি তাদের নিজেদের অধিকাংশ খেলাই ক্যান্টারবারির সেন্ট লরেন্স গ্রাউন্ডে স্পিটফায়ার খেলে যা ইংল্যান্ডের প্রাচীনতম ক্রিকেট উৎসব ক্যান্টারবারি ক্রিকেট সপ্তাহে অনুষ্ঠিত হয়। এছাড়াও, বেকেনহামের কাউন্টি ক্রিকেট গ্রাউন্ড ও রয়্যাল টানব্রিজ ওয়েলসের নেভিল গ্রাউন্ডে কিছু খেলা আয়োজন করে যা টানব্রিজ ওয়েলস ক্রিকেট সপ্তাহের অংশবিশেষ।
মহিলাদের কাউন্টি চ্যাম্পিয়নশীপে কেন্ট মহিলা দল অংশগ্রহণ করছে। দলটি চ্যাম্পিয়নশীপের শিরোপা পেয়েছে সাতবার। ২০১৬ সালে সর্বশেষ শিরোপা পায় মহিলা দলটি। মহিলাদের টি২০ শিরোপা পেয়েছে তিনবার; সর্বশেষ ২০১৬ সালে টি২০ শিরোপা পায়। সচরাচর ক্যান্টারবারির পোলো ফার্মে খেললেও ২০১৬ সালে প্রধানতঃ বেকেনহামে খেলছে।
বর্তমান খেলোয়াড়দের মধ্যে জেমস ট্রেডওয়েল ইংল্যান্ডের পক্ষে টেস্ট এবং স্যাম বিলিংস ও জো ডেনলি ওডিআই ও টুয়েন্টি২০ অংশ নিয়েছেন। বিদেশী খেলোয়াড়দের মধ্যে নিউজিল্যান্ডের আন্তর্জাতিক ক্রিকেটার ও অ্যাডাম মিলেন রয়েছেন। মিলেন ওডিআই ও টি২০ ক্রিকেটে এবং নিশাম টেস্ট ক্রিকেটের পাশাপাশি ওডিআই ও টি২০আইয়ে অংশ নিচ্ছেন।
১৯০৬ থেকে ১৯৩৮ সাল পর্যন্ত ফ্রাঙ্ক ওলি কেন্টের প্রতিনিধিত্ব করেন। কাউন্টি দলটির পক্ষে তিনি সর্বাধিক খেলায় অংশগ্রহণ, সর্বাধিক রান সংগ্রহ ও এক মৌসুমে সর্বাধিক রানের রেকর্ড গড়েন। একমাত্র খেলোয়াড় হিসেবে শতাধিক সেঞ্চুরি করার কৃতিত্ব রয়েছে তাঁর। ১২২টি সেঞ্চুরির পাশাপাশি কাউন্টি দলের পক্ষে পঞ্চম সর্বোচ্চ উইকেট সংগ্রহকারী তিনি। বিল অ্যাশডাউন ১৯৩৪ সালে এসেক্সের বিপক্ষে ৩৩২ রান তুলে কাউন্টি দলের ব্যক্তিগত সর্বোচ্চ রানের ইনিংস খেলেন। দুইজন ব্যক্তির একজন হিসেবে একমাত্র কেন্ট ক্রিকেটার হিসেবে ত্রিশতকের অধিকারী তিনি। নিজের নামের পার্শ্বে দুইবার ত্রিশতক রানের রেকর্ড গড়েছেন। অন্যজন হচ্ছেন শিন ডিকসন। তিনি ২০১৭ সালে নর্দান্টসের বিপক্ষে ৩১৮ রান তুলেন।
৩,৩৪০টি উইকেট নিয়ে কাউন্টি দলের পক্ষে সর্বোচ্চ উইকেট সংগ্রহকারীর ভূমিকায় অবতীর্ণ হয়েছেন টিচ ফ্রিম্যান। ১৪বার কাউন্টি দলটির পক্ষে ১৫০ উইকেট সংগ্রহ করেছেন। এছাড়াও, এক মৌসুমে সর্বাধিক উইকেট সংগ্রহের রেকর্ড গড়েছেন তিনি। সতীর্থ স্পিন বোলার কলিন ব্লাইদ কেন্টের ইতিহাসে সেরা বোলিং পরিসংখ্যান দাঁড় করান। ১৯০৭ সালে নর্দাম্পটনশায়ারের বিপক্ষে এক ইনিংসে ১০/৩০ পেয়েছিলেন। ফ্রিম্যান খেলায় ১২৮বার দশ উইকেট পান। এর বিপরীতে ব্লাইদ পেয়েছেন ৬৪বার।
ওলি, ফ্রিম্যান, ওয়ালি হার্ডিঞ্জ, জেমস সেমোর ও ডেরেক আন্ডারউড - এ পাঁচজন কেন্টের পক্ষে পাঁচ শতাধিক প্রথম-শ্রেণীর খেলায় অংশগ্রহণ করেছেন।
মহিলা দলটি বেশ কয়েকজন আন্তর্জাতিক প্রমিলা ক্রিকেটারকে অন্তর্ভূক্ত করেছে। সাবেক ইংরেজ দলনেত্রী শার্লত এডওয়ার্ডস দলের অধিনায়কত্ব করেছেন।
তানিশা মুখার্জী
তানিশা মুখার্জী (জন্ম: ৩ মার্চ ১৯৭৮) হলেন একজন ভারতীয় চলচ্চিত্র অভিনেত্রী, যিনি প্রধানত বলিউড, এবং কিছু তেলুগু ও তামিল চলচ্চিত্রে তার কাজের জন্য পরিচিত। তিনি মুখার্জী-সামার্থ পরিবারের একজন সদস্য। তিনি হচ্ছেন চলচ্চিত্র নির্মাতা সমু মুখার্জী ও অভিনেত্রী তনুজার মেয়ে এবং জনপ্রিয় অভিনেত্রী কাজলের বোন। তিনি ২০০৩ সালে হিন্দি চলচ্চিত্র শসসস...-এর মাধ্যমে বলিউডে অভিষেক করেছেন। ২০০৫ সালে রাম গোপাল বর্মার পরিচালিত সরকারে অভিনয় করেছেন, যেটি হচ্ছে তার সর্বপ্রথম ব্যবসাসফল চলচ্চিত্র। উক্ত চলচ্চিত্র তিনি অমিতাভ বচ্চন এবং অভিষেক বচ্চনের সাথে অভিনয় করেছেন। ২০১৩ সালে, তিনি জনপ্রিয় রিয়্যালিটি শো বিগ বসের ৭ম আসরে প্রতিযোগিতা করেন, যেখানে তিনি ২য় স্থান অর্জন করেন, যখন গওহর খান বিজয়ী হয়।
মুকিম আহমেদ
মুকিম আহমেদ (জন্মঃ ১লা সেপ্টেম্বর ১৯৫৪) হচ্ছেন একজন বাংলাদেশিবংশোদ্ভুত ব্রিটিশ উদ্যোক্তা। তাকে ব্রিক লেনের প্রথম ক্রোড়পতি মনে করা হয়।
আহমেদ ১৯৭০ সালের প্রথম দিকে ১৯ বছর বয়সে ইস্ট-লন্ডনে প্রকৌশল বিষয়ে পড়াশুনা করার জন্য আসেন। অধ্যয়ন শেষে বাংলাদেশে ফিরে এসে তাদের পারিবারিক ব্যবসায়ে যোগ দেয়া তার উদ্দেশ্য ছিল।
সাউথ-ওয়েস্ট লন্ডনের একটি ব্যাকারি এবং প্রস্তুত-খাবারের ফ্যাক্টরিতে ২ মিলিয়ন পাউন্ড বিনিয়োগ করে তার সম্পদের সাথে আহমেদ একটি খাদ্য-প্রস্তুতকারী প্রতিষ্ঠান এবং রেস্টুরেন্টের সদর দফতর খুলছেন। ইস্ট-লন্ডনের ব্রিক লেন এলাকায় তার কাজের মাধ্যমে পরিবর্তন আনার জন্য তিনি সুপরিচিত। পরবর্তীতে তিনি তার বাবাকে ব্রিটেন এবং নেদারল্যান্ডস থেকে বাংলাদেশে পণ্য রপ্তানির কাজে সাহায্য করতেন। তিনি সম্পত্তি-মালিকানা ব্যবসায় চলে আসেন এবং ২৬ বছর বয়সে ক্রোড়পতি হয়ে যান। তার ৩০ মিলিয়ন পাউন্ডের সম্পতি রয়েছে, যেখানে তার "ক্যাফে নাজ(Café Naz)" রেস্টুরেন্টসমূহ বছরে ৩.৫ মিলিয়ন পাউন্ড উপার্জন করে। তার অন্য একটি আগ্রহ হচ্ছে ভ্রমণ সংস্থা অন্তর্ভুক্ত করা।
আহমেদ "ইউনিভার্সিটি অব লন্ডনের" একজন সভ্যও।